Mbongolo ya Balamu Iyaambaula | Ziiyo Zyabana Zyamu Bbaibbele\nBana Israyeli bakali munkanda kwamyaka iitandila ku 40. Bakazunda minzi minji iyakajisi nguzu. Lino nobakayaka nkambi muzibanda zya Moabu Mulonga wa Jordano nkouli kujwe, cakasika ciindi cakuti lino banjile Munyika Yakasyomezyegwa. Balaki mwami wa Moabu wakayoowa kuti balamunyanga nyika yakwe. Aboobo wakaita mwaalumi wazina lya Balamu kuti aboole ku Moabu kutegwa asinganye bana Israyeli.\nPele Jehova wakaambila Balamu kuti: ‘Toelede kubasinganya bana Israyeli.’ Aboobo Balamu wakakaka kuunka. Mwami Balaki wakamwiita alimwi ciindi cabili alimwi wakamusyomezya kumupa kufwumbwa cintu ncaakali kuyanda. Nokuba boobo, Balamu wakazumanana kukaka. Mpoonya Leza wakaamba kuti: ‘Koya, pele ukaambe buyo nconditiikwaambile.’\nBalamu wakatanta mbongolo yakwe akutozya kumusanza kuya ku Moabu. Wakakanzide kusinganya bana Israyeli nokuba kuti Jehova wakamwaambilide kuti atabasinganyi pe. Mungelo wa Jehova wakalibonya ziindi zyotatwe munzila. Balamu tanaakamubona mungelo pe, pele mbongolo yakwe yakamubona. Ciindi cakusaanguna, mbongolo yakazwa munzila akuunka musyokwe. Ciindi cabili, mbongolo yakalisyaanikizya kubwaanda bwamabwe, calo cakapa kuti kuulu kwa Balamu kusyaanikizyigwe kubwaanda. Mpoonya ciindi catatu, mbongolo yakalala akati kanzila. Ziindi zyoonse eezyi, Balamu wakali kuyuuma mbongolo yakwe amusako.\nNocakainda ciindi catatu, Jehova wakapa kuti mbongolo yaambaule. Mbongolo yakabuzya Balamu kuti: ‘Ino unduumina nzi?’ Balamu wakati: ‘Nkaambo wapa kuti ndiboneke mbuli ciyanga. Nindalijisi panga nindakujaya.’ Kumane mbongolo yakaamba kuti: ‘Wanditanta kwamyaka minji. Sena kuli nondakacitide kale cintu cili boobu?’\nMpoonya Jehova wakapa kuti Balamu amubone mungelo. Mungelo wakati: ‘Jehova wakakwaambila kuti utabasinganyi bana Israyeli.’ Balamu wakati: ‘Ndalubizya. Ndilapiluka kuŋanda.’ Pele mungelo wakaamba kuti: ‘Inga waunka ku Moabu, pele ukaambe buyo eeco Jehova ncatiikwaambile.’\nSena Balamu wakaiya ciiyo? Peepe. Kuzwa waawo, Balamu wakasoleka kusinganya bana Israyeli ziindi zyotatwe, pele ziindi zyoonse nzyaakasola kucita boobo, Jehova wakapa kuti abalongezye muciindi cakubasinganya. Mukuya kwaciindi, bana Israyeli bakaulwana munzi wa Moabu, alimwi Balamu wakajaigwa. Nocakabota kuti Balamu naakamuswiilila Jehova kuzwa kumatalikilo.\n‘Amulikasye kubusyaacivwulemwangu buli boonse, nkaambo nokuba kuti muntu kajisi zintu zinji buti, ibuumi bwakwe tabuzwi kuzintu eezyo nzyajisi.’—Luka 12:15\nMibuzyo: Ino Balamu wakaunkila nzi ku Moabu? Ino ncinzi cakacitika munzila naakali kuunka kokuya?


Mwezi wa Kkumi awatatu?? Bunkutwe bwa Bulemu mu Kkalenda litobezya Mwezi Azuba Print\nMwezi wa Kkumi awatatu?? Bunkutwe bwa Bulemu mu Kkalenda litobezya Mwezi Azuba\nCilimo cainda umwi mukaintu wakalembela yooyo uupa kulailila kuluulwa kapati kaamba kuti “Ooyandwa Abby” mumuzeezo wakwe uusesya. Kwamyaka yainda misyoonto wakali kupobola pobwe amwaka eelyo buzuba, mwezi amwaka nuuyelene akkalenda lina Gregory. Pobwe lyakwe licaalizya lili mubuzuba bwa 12/12/12 liyaabuswena alimwi wakali kuyandaula zyakulikkomanisya zimwi. Mukwiingula, Abby wakati usyoma kuti buzuba bwa kkumi abwatatu bwa mwezi wakkumi awatatu mu 2013 tabukasikili muli Bwasanu. Myezi misyoonto kayiindide, kwakalibonya kwiingula kumwi muzilembwa a Abby muyanda oomo mwaakati walo nguwali kusekelwa kapati lino nkaambo nkwabelekela kwakazulila magwalo aazwa kubabali aabo bakalimvwa kuti bayandisya kumukulwaizya kuti kunyina cintu camusyobo ooyo mbuli mwezi wakkumi awatatu!\nNcintu cili masimpe kuti kunyina mwezi wakkumi awatatu akkalenda litobezya zuba lilikke, kkalenda lina Gregory. Nokuba boobo, kkalenda lya Sikabumba talili kkalenda litobezya zuba lilikke pe. Ndikkalenda litobezya mwezi azuba antoomwe: kkalenda lyaangilide myezi kumwaka wakuzinguluka kwazuba antoomwe.Mwaka wakuzinguluka kwa mwezi ulaa mazuba aali 354. Ooku nkufwiimpa kwamazuba aali kkumi abumwi kuli yooyo wakuzinguluka kwazuba ulaa mazuba aali 365. Amakkalenda aatobela mwezi ulikke, mbuli kkalenda lyaba Muslim Hijri, mazuba aakalenda aselela musyule kuya kumamanino aamwaka. Ncenciceeco, kuzwa kumwaka omwe kuya kuli utobela, pobwe lya Ramadan lyoonse lisasika kufwamba kwiinda mwaka wakainda.\nMakkalenda aatobela mwezi azuba, kujanza limwi, abelesya ciindi cimwi mukati kamwaka cijatanya mwaka mufwaafwi wakuzinguluka kwamwezi kumwaka wakuzinguluka kwazuba. Eeci ncecipa kuti cibeela cipati caciindi cijokezyegwe mumwaka ooyu. Ikkalenda lya Bbaibbele libelesya ciindi buzuba abusiku nobweelana naasyuuka masamu kuti mpaasimpidwe mwaka. Mwaka Mupya wa Bbaibbele utalikila a Mwezi Mupya uuli munsimunsi kapati aciindi eeco lyeelana buzuba abusiku lisyuuka masamu.\nMwaka wakuzinguluka kwazuba= mazuba 365 naa myezi ili 12 mubulamfu.\nMwaka mutaanzi wakuzinguluka kwamwezi= mazuba 354, naa myezi ili 12 mubulamfu (mazuba aali 11 kufwiimpwa ali mwaka wakuzinguluka kwazuba.)\nMwaka wabili wakuzinguluka kwamwezi= mazuba 354 naa myezi ili 12.(Lino kwaba mazuba aali 22 kulezya kusika amwaka wakuzinguluka kwazuba.)\nMwaka watatu wakuzinguluka kwamwezi = mazuba 384 naa myezi kkumi aitatu. Lino weelana amwaka wakuzinguluka kwazuba. Kutegwa mubone zinjaanji zijatikizya Mwezi wakkumi aitatu, amulange cibalo: A "thirteenth month" is located in Scripture


Ategwa baTonga bakasolwedwe aSiambese bakali baitola Chivunduka kakuli mbobulumbu bwabo mukugwasya baGove (Gobi) munkondo yabo yakazwidilila maningi mukulwana abaNsangwe chiindi nebakali bayanda mutelo wabo akuyanda kuzibwa. &shyp; Mwami wabaTonga oyu Siambese wakatola Chivunduka oyu mutala a Lwizi akuyombubikka muchimumbwa chazilyo kwabusiku buyo. Kubuchedo Chivunduka wakaloboka kulila kwake kwakamvwikkwa kubbazu lyamulonga. BaTonga bakabweza masumo abo akumutobela Chivunduka. Nebakamweenzya kunkomwe yamulonga bakamuyasa kayabukunkulika. Bulowa amalili akazwa muzilonda zya Chivunduka pesi lwakwe wakakunkulukila mumaanzi akuchija. Wakayamba akuyozwida akwiinka amulonga, ume kayabusunkuta azilonda zyakwe kaswini ,ngu, ngu, ngu', chakaba chitondeezyo kubaNsangwe kuti bakazundwa kunkondo. Chivunduka wakabulika chiindi chaLobengula aboobo tachimvwikki kuzwida eelyo.


Basikulanga-langa Nyika Bali 12 Kuswaanizya Joshuwa aKkalebbu | Zyiiyo zyaBana Zizwa muBbayibbele\nBMaIsrayeli nibakazwa kuChilundu chaSinayi bakaakukkala kuKkedesi iili munkanda yaParana. Nibakali nkukooko, Jehova wakabuzya Musa kuti: ‘Tuma baalumi bali 12 bazwa kumisyobo yoonse kuti bakalange-lange nyika yaKkenani njindiyanda kupa maIsrayeli.’ Mpawo Musa wakasala baalumi bali 12 akubabuzya kuti: ‘Amwiinke kunyika yaKkenani mukalange kuti ilaasele bbotu na lyakulima zilyo. Mukalange kuti bantu bankuko bali simide na naa kuti tabakwe manguzu akuti bakkala mumyuunzi na naa kuti mumatente.’ Basikulanga-langa nyika bali 12 kuswaanizya Joshuwa aKkalebbu, bakayinka kunyika yaKkenani.\nNikwakiinda mazuba ali 40, basikulanga-langa nyika bakaboola kabali ankuyu, mapomegraneti amisaansa. Basikulanga-langa nyika bakaamba kuti: ‘Nyika twayibona nimbotu, pesi bantu bankuko balisimide alimwi myuunzi yabo ilamiduli yakukwabilila milamfu.’ Pesi Kkalebbu wakati: ‘Tulakonzya kubazunda. Atweende lino!’ Ulizi na kuti nkamboonzi Kkalebbu naakaamba oobu? Nkaambo Kkalebbu aJoshuwa bakali kusyoma Jehova. Pesi bamwi bakali 10 bakati: ‘Peepe. Bantu bankuko mbapati alimwi mabbabbani. Twalimbuli nsozi muunsi lyabo.’\nMaIsrayeli bakayoowa. Bakasaanguna kusyoloka akwaamba kuti: ‘Atusale muzulwidi uumbi utatutole kuEgepita. Nkaambo kuti twayinka kunyika eeyi bayootujaya.’ Joshuwa aKkalebbu bakati: ‘Amuswiilile Jehova alimwi mutayoowi. Nkaambo Jehova uyootukwabilila.’ Pesi maIsrayeli taakaswiilila pe. Bakayeeya kujaya Joshuwa aKkalebbu.\nJehova wakachita biyeni? Wakabuzya Musa kuti: ‘MaIsrayeli ndakabachitila zintu zyiingi, pesi tabandiswiilili pe. Nkinkaako, bayookkala munkanda kwaminyaka iili 40 alimwi bayoofwida mumo. Pesi bana babo, Joshuwa aKkalebbu bayoosika kunyika njindakabasyomezya kubapa.’\n‘Nywebo nobasilusyomo luniini, nkamboonzi nimuyoowa?’—Matayo 8:26\nMibuzyo: Niinzi chakachitika chiindi basikulanga-langa nyika bali 12 nibakasika kuzwa kuKkenani? Joshuwa aKkalebbu bakatondeezya biyeni kuti basyoma Jehova?


KUKOMANA MU MWAMI\nBana ba Leza balaitwa kuti babe zitondeezyo zya Klistu, ku tondeezya bubotu a luse lwa Mwami. Jesu mbuli mbwaaka tuzubulwida ciimo ca Usyi, a swebo tuleelede ku muzubulula Klistu ku nyika itazyi luse lwakwe, a luyando lubotu. “Mbuli mbo kandituma munyika,” wakaamba Jesu, “Ambebo nda kabatuma mu nyika.” “Mebo nja kuba muli mbabo, webo uya kuba muli ndime, ikuti nyika ikazyibe kuti nduwe wakandituma.” Johani 17:18, 23. Mupositoli Paulu wakati kuli basiciiya ba Jesu, “Mwatondeezyegwa nywebo kuti mukabe in’gwadi ya Klistu,” izyizyilwe iya kubalwa bantu boonse.” Ba 2 Kolinto 3:3, 2. Mu mwana wakwe omwe, omwe, Jesu ula tuma in’gwadi mu nyika. Kuti koli mucilili wa migwagwa, ooko nko kala. Jesu, upona muli ndinywe, ula yanda ku kanana ku myoyo yabaabo bata zyibilide anguwe. Antela tabali bali Bbaibbele, nakuba kuti antela tabaliteelela, ijwi likanana kuli mbabo kwiindila mu mapepa alyo, taba luboni luyando lwa Leza luli mu milimo yakwe. Pesi kuti kamuli bayiminini ba kasimpe ba Jesu, inga antela kwiinda muli ndinywe inga bala buteelela bubotu bwakwe, eelyo batolwe ku luyando ba musebenzele. KLMNP 71.1\nBa Klistu balibikidwe kuti mbantu bajisi kusalala munzila iya kujulu. Baleelede kuti batondeezye mumuni ku nyika ngo bajana kuli Klistu. Buumi bwabo a ciimo cabo zileelede kuti zibe zibotu ikuti a kaambo kanzizyo bantu bajane muzeezo akuhiba Klistu a mulimo wakwe. KLMNP 71.2\nNaa kuti twa mutondeezya Klistu, tuya kucita kuti mulimo wakwe ubote mbuli mbouyelede kuti ube. Ba Klistu batondeezya kulema amesho akuusa akutakomana, alimwi kaba tongauka, bapa citondeezyo ca Leza, cakubeja alimwi a buumi bwa bu Klistu bwa kubeja. Bapa muzeezo wakuti Leza takomani nabona bana bakwe kabakomana, mukucita boobu bapa bukamboni bwa kubeja kuli Taata wesu uli kujulu. KLMNP 71.3\nSatani ula komana na sololela bana ba Leza mu kutakondwa a kubula lusyomo. Ula komana nabona kuti zimwi ziindi tatumusyomi Leza, notudonaika akuyanda kwakwe alimwi anguzu zyakwe kutufutula. Ula yanda kuti tuli teelele kuti Mwami uya kutucisa a kubamba kwakwe. Mulimo wa Satani kuti atondeezye Mwami kuti muntu unyina inkumbu a luse. Satani ula sola kwaamba kasimpe munzila italuleme ku kanana a Mwami. Ula yeeya a mizeezo ya kubeja ikanana ali Leza, mucilawo ca kuti tupone mu kasimpe ka kanana a Taata wesu uli ku julu, ziindi zinji zinji tula jana kuti twacilila mizeezo mibyaabi itondeezya Satani, eelyo twaanka kuta mulemeka a kuta musyoma Leza alimwi a ku mu tongaukila. Satani lyoonse ula yanda kuti buumi bwa ku kondwa bube buumi bwa kuusa lyoonse. Ula yanda kuti bulibonye mbuli kuti mulimo muyumu ukatazya; eelyo mu Klistu natondeezya buumi bwakwe munzila ya kutashoma, walo, mu kutakondwa kwakwe, uyungizya kubeja kwa Satani. KLMNP 71.4\nBanji banji, bapona munzila yabu Klistu, babika kapati mizeezo mukulubizya kwabo a mukwaalilwa kwabo a mu kutyompokelwa kwabo, myoyo yabo ilizwide kuusa a kutyompokelwa. Nindakali ku Yulopu, mucizyi wakali kucita boobu, wakali mu mapenzi mapati, waka lemba in’ gwadi kuli ndime, kalomba ijwi ilipa camba. Masiku aayo nindakamana kubala in’ gwadi. Nda Kabona cilengaano eelyo ndakali mu muunda, walo ooyo wakali kube ngulaa muunda wakandisololela mu tuzila zila twawo toonse. Ndakali kucela malubaluba, kununkilila kwawo kwa kandikomanisya bunene, eelyo ooyo mucizyi, wakali kweenda munsi lyangu wakandipa kuti ndilange kuli nguwe, nkaambo walo wakali kweenda kwakali mamvwa eelyo waka nditondeezya mamvwa a kali mu nzila yakwe. Wakali kulila alimwi wakali uside. Tanaa kali kweenda mu nzila iluleme, a kucilila musololi, pesi wakali kweenda mu zintu ziyasa zyaala mamvwa. “Mawe,” Wakalila, sena tacuusisyi kuti ooyu muunda, mubotu wajayigwa a mamvwa. Elyo musololi wakati, “Aleke mamvwa alike, nkaambo ala kuyasa. Kocela buyo malubaluba ayindene indene.” KLMNP 72.1\nSena kunyina nimwa kajisi mabala amweka mweka mu buumi bwanu? Sena kunyina nimwa kajisi ziindi zibotu myoyo yanu noya kazula a kukomana ku kwiingula kwa Moza wa Leza? No mulanga muciindi cakupona kwanu, Sena kunyina ziindi zikomanisya nzyo mu jana? Sena zisyomyo zya Leza, tazili mbuli ku nunkilila kwa malubaluba a komena munsi a nzila yanu mu mabazu oonse? Sena tamukonzyi kuti muleke bubotu bwawo a kununkilila kwawo a zuzye myoyo yanu a ku komana? KLMNP 72.2\nZintu ziyasa a mamvwa aya ku muyasa buyo, naa kuti mwazibungika zintu eezi, eelyo mwazitondeezya kuli bamwi, sena tamuli, bambi lwanu kunze a kutondeezya bubotu bwa Leza lwanu nobeni kutondeezya bali munsi lyanu beenda mu nzila ya buumi? KLMNP 72.3\nTacili cibotu kukala antoomwe ku kanana a zintu zya buumi bwa kayinda zibyaabi, nzi nyonyoono, akutyompokelwa nkomujana,tatwelede kuzikanana a kuzililauka kusikila limwi twa tyompokelwa. Muntu utyompokedwe uzwide musinze, tajisi kusalala kwa Leza mu. buumi bwakwe, alimwi usinkila nzila ya bamwi. KLMNP 72.4\nA tumulumbe Leza a kaambo ka cifwanikisyo cibotu nca katutondeezya. Atu kubunganye kusinizya kulelekedwe kwa luyando lwakwe, kuti tulange kuli ndulo lyoonse! Mwana a Leza nakasiya cuuno ca Usyi, kajisi a kusetekana kwakwe kuku samika buntu, kuti afutule muntu kuzwa ku nguzu zya Satani, ku zunda kwakwe a kaambo kesu, a kujalwida bantu ijulu, kula zubululwa mucibonisyo ca muntu a ng’anda ya Leza oomo mu sisidwe bulemu bwakwe, mukowa wakawa wa kanununwa kuzwa mu mulindi wa cinyonyoono, kutweeta alimwi mu kuswaangana a Leza Mupati, Leza wa kapa ku setekana ku Mwanaakwe kwiinda mu lusyomo, kasamide a bululami, alimwi waka musumpula mu cuuno, eeyi nje mifwanikiso Leza nja yanda kuti twitondeezye. KLMNP 72.5\nNotulangika aabe tula donaika a luyando lwakwe, alimwi a kutasyoma zisyomyo zya Leza, tatu mulemeki alimwi tunyemya Moza wakwe Usetekene. Sena inga mukaintu ula liteelela buti kuti bana bakwe lyoonse kaba tongauka, mbuli kuti tabaleli kabotu, pesi kali walo wali kusola a nguzu zyakwe kuba komanisya? Ambweni inga kaba donaika a luyando lwakwe, ooku koonse inga kwacita kuti moyo wakwe ucise. Sena inga muzyali omwe omwe ula liteelela buti kuti bana bakwe kaba mupenzya boobu? sena inga Taata wesu uli kujulu ula tulanga buti kuti katu tasyomi luyando lwakwe, lwaka mucita kuti ape Mwanaakwe uzyedwe alike kuti swebo tujane buumi? Mupositoli waalemba, “Walo ooyo wata kakasya Mwana aakwe, pesi waka mupa kuli ndiswe toonse, sena inga takwe kutupa buti zintu zyoonse kwiinda muli nguwe?” Ba Roma 8:32. Pesi mba ngaye, a milimo yabo, ikuti kakutali mu jwi, baamba kuti, “Mwami tacizyi eeci ncaamba kuli ndime.” KLMNP 73.1\nZyoonse eezi zicisa buumi bwanu, nkaambo kufumbwa ijwi lya ku donaika ndyo mwaamba mutamba masunko a Satani, alimwi ciyumya muzeezo wa ku donaika muli ndinywe, eelyo kumamanino eeci cinyemya bangele basebenza. Satani na musunka, mutayoowi ijwi lya ku donaika, Naa kuti mwa muzumizya kuti a bike mizeezo yakwe, mizeezo yanu iya kubula lusyomo alimwi iyakuba ya kuzanga. Naa kuti kamukanana ku donaika koonse nkomujisi takucisi ndinywe nyolike pe, pele iyakuba inseke iya kumena ikazyale micelo mu buumi bwa bamwi, eelyo kuya kuba kuyumu kusinkila moza wakuzanga kwanu. Lwanu nobeni ndiza inga mwa konzya kusupuka kuzwa ku kakole ka Satani, pele bamwi, bakanyongana a kwiyisya kwanu, inga tabakonzyi kuzwa kububi bwa kuzumbauzya nku mwakabayiisya. Aboobo ciyandika kapati buti kuti tukanana buyo zintu eezyo ziya kupa nguzu zya moza a buumi bwa moza! KLMNP 73.2\nBangele balalindila kuti bateelele kuti mupa mulumbe uli buti ku nyika kujatikizya a Uso wanu uli kujulu. Ku kanana kwanu akube kwa yooyo, uponena ku mwiiminina kumbele lya Usyi. Mwa jana mweenzinyoko mupya. amube bakulumbaizya Leza mu milimo yanu a mu myoyo yanu. Eelyo ooku kuya kucita kuti kutole mizeezo yakwe kuli Jesu. KLMNP 73.3\nBoonse balijisi masunko; bali jisi kuusa kuyumu ku bweza; a masunko mayumu kuzunda. Mutaambi mapenzi aanu ku beenzinyoko, pele amutole zintu zyoonse kuli Leza mumupailo. A mucite kuti ube mulawo wakuti tamukabi nomuyoo wamba ijwi lya ku donaika lyomwe naliba lya ku tyompokezya. Mulakonzya kubeleka mulimo mupati kwiindila mu kusalazizya buumi bwa bamwi a kuyumya milimo yabo, a majwi a lusyomo a ku komana kusetekene. KLMNP 74.1\nNkobali bantu banji banji ba jisi maanu bapenzegwa a masunko, balafwaafwi a kunetuka mukulwana kuyanda kwamubili anguzu zya cinyonyoono. Bali boobu muta batyompokezyi mukusola kwabo kuyumu. A mubakomanisye a majwi a lusyomo aya kubagwasya mu nzila zyabo. Mukucita kooku kusalala kwa Klistu mula kupa kuli bamwi. “Kunyina naba omwe akati kesu uliponena lwakwe mwini.” Ba Roma 14:7. Kwiindila mu bukale mu kutahiba mu buumi, banji banji inga bapegwa camba alimwi a nguzu, nakuba kuti cimwi ciindi inga batyompokelwa a kaambo ka milimo yesu, akuzanga kuzwa kuli Klistu alimwi a kuzwa ku kasimpe. KLMNP 74.2\nNkobali banji banji bajisi muzeezo ulubide a buumi bwa Klistu, a ciimo cakwe, Bayeeya kuti taakali kumvwa kuumpa kwa zuba, a kuti wakali muyumu, alimwi wa kanyina ku komana. Munzila zinji zinji kupona kwa bu Klistu kula tondeezegwa mu kuusa kuli boobu kwakubula kukomana. KLMNP 74.3\nMuziindi zinji zinji balaamba kuti Jesu wakalila, pesi kunyina nakazyibwa kuti wakali kukomana. Mufutuli wesu mukasimpe wakali muntu wakuusa, wakali zyibilide a kuusa, nkaambo waka jalula moyo wakwe ku mapenzi a bantu. Nakuba kuti buumi bwakwe bwakali bwa kulinyansya ka bujisi moza uzyibide kucisa alimwi a kubamba, moza wakwe teewa kaciswa. Busyu bwakwe teebwa kajisi bukali, kuusa, alimwi a kunyonokela, pesi lyoonse bwakali jisi luumuno lubotu lwa mu moyo. Moyo wakwe wakali mwiinzo wa buumi, koonse koonse nkwa kaunka, wakali jisi kulyookezya kwa mu moza a kulyookezya, a ku komana a kusekelela. KLMNP 74.4\nMufutuli wesu wakali maninide alimwi wakali sinizizye mu mulimo wakwe, pesi takwe naa katondeezya kucimwa. Buumi bwa baabo ba mucilila buya kuba bwakasimpe; baya kuba a muzeezo mupati wa.kuhiba kulibamba lwabo. Kuliyanda kufwambaana kuya kuzwa, moza wakuliyanda uya kumana; moza wa kufubazizya mukuseka uyakumana; pesi bulelo bwa Jesu bupa kuumuna mbuli mulonga. Tabu mani kusalala kwa ku komana, bulelo bwa Jesu tabumani ku komana nakuba ku nyemya busyu busekaseka. Klistu tanaa kaboolela kusebenzelwa, pele waka boolela kusebenza. luyando lwakwe nolulela mu moyo, tuya ku cilila milimo yakwe. KLMNP 74.5\nNaa kuti twaba a mizeezo mipati ya kutalekelela bamwi mu mizeezo yabo italuleme, tuya kujana kuti nciyumu kubayanda mbuli Klistu mbwaaka tuyanda, pesi naakuti mizeezo yesu yakala muluyando a luse lukankamanisya lwa Klistu ndwaa kapa kuli ndiswe, moza nguwena uya kuunka kuli bamwi. KLMNP 75.1\nTuleelede kuti tuyandane kuli umwi aumwi a kulemekana, tutabi a milandu alimwi ku kutalulama nkotubona. Buntu a kuta lisyoma kweelede kuti tukusole ku kubika muli ndiswe, a luse lula lweengelelo ku milandu ya bamwi. Ooku kuya kuzwisya kuliyanda koonse, ku katucite kuti tube a myoyo iyanda ila lweengelelo. KLMNP 75.2\nMwiimbi uwamba kuti “Shoma mu Mwami, ucite zibotu, eelyo noya kupona mu nyika, mukasimpe uya kusaninwa.” Intembauzyo 37:3. “Shoma mu Mwami.” Buzuba bomwe bomwe buli jisi milimo yabo, buli jisi kubamba kwabo a mapenzi aabo, eelyo twa swaangana antoomwe, tuyandisisya buti ku kanana kuyuminwa kwesu a mapenzi eesu. Banji banji balaatamba mapenzi, a kuyoowa kunji kunji kulaboola cakuti akaambo ka mizeezo kulema, muntu ulabona kupenzegwa akutakomana, icakuti imuntu utakwe ncazi, inga wayeeya kuti tatujisi mufutuli ulaa luse, walo ulibambilide kuteelela kulomba kwesu koonse, a kuba mugwasyi wa lyoonse mu ziindi, zya kuyanda. KLMNP 75.3\nBamwi lyooonse balayoowa, alimwi balilomba mapenzi. Ma zuba oonse bali zingulukidwe caando ca luyando lwa Leza, mazuba oonse bala komana a kugwasyigwa kuzwa kuli nguwe, pesi nakuba boobo taba ziboni zileleko zyoonse eezi. Mizeezo yabo lyoonse baibika ku zintu zitazuminani a zileleko zya Leza. Eeco cintu nco bayeeya kuti inga ca boola, naaba amwi mapenzi aliwo, nakuba kuti masyoonto pesi asinka meso aabo kuti bataboni zintu zibaletela kukomana. Mapenzi ngobajana, mucilawo cakuti abaatole kuli Leza, walo mwiinzo waku gwasya, alo aba cita kuti abandaanye kuzwa kuli nguwe, akaambo ka kuyeeya mapenzi alimwi aku tongauka. KLMNP 75.4\nSena tuleelede kuti tube bantu batakondwi bali boobu? Nkaambonzi nco tweelede kuba bantu batalumbi alimwi banyina lusyomo? Jesu Mweenzuma; ijulu lyoonse lilakomana ikuziba buumi abukale bwesu. Tutazumizyi mapenzi a makatazyo a buumi bwesu bwa mazuba oonse kuti bupenzye mizeezo a busyu. Naa kuti twa lekela mizeezo yesu kuyeesya zintu eezi, lyoonse tuno jisi zintu zitupenzya kutucisa akutunyemya. Tuta uzumizyi muzeezo mubyaabi kuti utupenzye, utuletela buyo kukoka aku penzya mubili. alimwi tautu gwasyi kulwana mapenzi. KLMNP 75.5\nCimwi ciindi inga wajana mapenzi mu makwebo, muzeezo wako uya bwaalilwa. eelyo cimwi ciindi ambweni kuswekelwa mu makwebo kwa kuyoosya, pesi uta tyompokelwi, kobika kubambwa kwako ali Leza, ukale muli nguwe a ku komana a kuumuna. Kopailila kuti busongo bwakwe bu kugwasye mu milimo yako a kwanguluka, kuti uleke kusweekelwa alimwi ubule mapenzi. Kocita mbuli mbo konzya kulubazu lwako kuti ulete bulumbu bubotu. Jesu wakasyomya kugwasya kwakwe, pesi takwandeene kuzwa ku milimo yesu. Notusyoma ku Mugwasyi wesu, twa cita koonse nkotukonzya, atutambule bulumbu caku komana. KLMNP 76.1\nTaluli luyando lwa Leza kuti bantu bakwe mizeezo yabo yoonse ilemenwe mukuyeeya kuti balakala buti. Pesi Mwami wesu tatu cengi pe. Taambi kuti kuli ndiswe, “Mutayoowi, kunyina mapenzi munzila yanu.” Ulizyi kuti kuli masunko a amapenzi, a boobo ula twaambila kabotu kabotu. Tayandi kuti a bagwisye bantu bakwe mu nyika ya cinyonyoono, pesi uba tondeezya buyo kuciyubilo citaalilwi. Kupailila basiciiya bakwe kwakali kwa kuti, “Nda paila kuti utaba gwisyi mu nyika, pele uba bambe kuzwa ku cinyonyoono.” “Mu nyika,” wakati, “muya kuba a mapenzi, pesi amube a camba cibotu, Nda kayizunda nyika.” Johani 17:15; 16:33. KLMNP 76.2\nMu kukambauka kwakwe kwa acilundu Klistu waka bayiisya basiciiya bakwe ziiyo zibotu zya kusyoma muli Leza. Eezi ziiyo zya kabikwa kuti ziyumye bana ba Leza kwiinda mu misela yoonse; alimwi zya kasika mu ciindi cesu kazijisi kuyisya a ku komana. Mufutuli wakaba tondeezya bacilili bakwe bayuni ba mujulu mbuli mbo bakali kwiimba nyimbo zyabo zya kulumbaizya, kabanyina a kukatazigwa a mizeezo ya kuti inga kulya bala kujana kuli, nkaambo “bakalizyi kuti tabasyangi, alimwi taba tebuli.” Pesi Usyi mupati ulabapa kulya. Mufutuli ula buzya, Sena nywebo tamuli abulemu kwiinda bayumi?” Mateyo 6:26. Mupi mupati wa muntu a munyama ujalula janza lyakwe ulapa zintu zyoonse ku zilengwe zyakwe. Bayuni ba mujulu abalo ula babamba. Tabalosezyi kuti kabaula pele ulabapa kuti balye aku babambila nzyo bayanda. Baleelede kuti babungike kulya nkwa bamwayila. Baleelede kuti basanine bana babo. Balaunka mu milimo yabo kabaya bwiimba, nkaambo “Uso wanu uli kujulu ulaba sanina. Sena “nywebo tamujisi mizeezo, yakuyeeya, bantu ba moza bapaila, bayandika kwiinda bayuni ba muluwo? Sena Mulengi wa buumi bwesu, Mubambi wa kupona kwesu, takatupi kuyanda kwesu, kuti twa musyoma buyo? KLMNP 76.3\nKlistu waka batondeezya basiciiya bakwe malubaluba a musokwe, ala komena bunene, ala mweka mweka mu kusalala nkwakapa Taata uli kujulu, ncaakabika kuti ncitondeezyo ca luyando ku muntu. Wakati, “A muyeeye malubaluba a musokwe, mbwa komena.” Bubotu a kuubauba kwa malubaluba aaya bwiinda impuwo ya Solomoni. Kusama kwa muntu u cenjede nakuba kuti nkubotu buti taku keezyanisigwi a luse lwa lyoonse a mitunga zuba mibotu ya malubaluba a Leza ngaa kalenga. Jesu ulalomba, “Naa kuti Leza ka konzya kubamba kezu ka musokwe, aako ka konzya kupona sunu, eelyo cifumo kapya, sena inga nywebo taka mubambi kwiinda, Mawe, nywebo noba silusyomo lusyoonto?” Mateyo 6:28, 30. Naa kuti Leza, mulengi usetekene, kapa ku malubaluba mabala awo alo afwa buzuba bomwe, sena inga uya kubabamba buti aabo bakalengwa mu mukozyano wakwe? Eeci ciiyo ca Klistu nkulaya ku muzeezo uyandisisya, mapenzi a ku donaika, a moyo unyina lusyomo. KLMNP 76.4\nMwami ulayanda kuti bana bakwe basankwa a basimbi kaba komana, kaba jisi kuumuna, a kuteelela. Jesu uwamba kuti, “Ndapa kuumana kwangu kuli ndinywe! Nsepi mbuli bupa nyika, kuli ndinywe: Myoyo yanu ita katazigwi, alimwi itayoowi.” Eezi zintu nzinda kanana kuli ndinywe, ndakanana kuti ku komana kwangu kube muli ndinywe, alimwi akuti ku komana kwanu kuvule.” Johani 14:27; 15:11. KLMNP 77.1\nKu komana kuzwa mu kulimvwa kwa kuliyanda, kuli munzila yaku beleka, kula fwambaana kunjilwa akujana mapenzi, alimwi nkwakaindi kashoonto buyo, eelyo buumi ndilyona bulalendelelwa a kuusa, pesi nko kuli ku komana a kulyookezya mu kukomba Leza, Mu Klistu tanaa kasigwa kuti a yende mu nzila yalufu, tasiidwe mu kuusa a kutyompokelwa kwa buyo. Kuti katutajisi ku komana mu buumi oobu, inga twa komana kulangila buumi bu boola. KLMNP 77.2\nPesi a mu nyika muno inga ba Klistu baba a ku komana kwa ku swaangana a Klistu, bala konzya kuba a kusalala kwa luyando lwakwe, a ku komana kwa busyu bwakwe kwa lyoonse. Intaamu yomwe yomwe njo utlyata mu buumi ituleta munsi munsi a Jesu, inga ilatupa muzeezo mupati wa luyando lwakwe, a kutuleta ntaamu omwe munsi munsi a munzi ulelekedwe wa kuumuna. Aboobo tuta sowi lusyomo lwesu. Pesi tube a kusinizya kuyumu, kwiinda mbuli kutaanguna. “Ku ciindi cino Mwami lyoonse wali kutugwasya?” Uya kutugwasya kusikila ku mamanino. 1 Samuele 7:12. A tulange ku misemo ya ciyeeyezyo, ziyeeyezyo zituyeeyezya Mwami nkwaka tucitila kuti a tukomanisye a kutufutula kuzwa mu janza lya mujayi. Lyoonse a tube bapya mu mizeezo yesu a luse lubotu Leza ndwa katondeezya kuli ndiswe, a misozyi nja kagwisya, a kucisa nkwa kalesya, a kuyanda nkwaka gwisya, a kuyoowa nkwaka mana, a kuyanda nkwaka tupa, a zileleko nzya katupa, aboobo atuliyumye tobeni, kuli KLMNP 77.3


Nkaambo nzi Ncokuli Kupenga Kapati? — LAIBBULALI YAA INTANETI ya Watchower\nbhs cibalo. 11 map. 116-123\nNkaambo nzi Ncokuli Kupenga Kapati?\nIKAAMBO LEZA NCAALEKELA KUPENGA\nNKAAMBO NZI JEHOVA NCAALINDILA KWACIINDI CILAMFWU BOOBU?\nINO MULACIBELESYA BUTI CIPEGO NCOMUJISI CAKULISALILA CAKUCITA?\nNkaambo Nzi Leza Ncalekelede Kupenga?Luzibo Lutola Kubuumi Butamani\nIno Leza Ujisi Makanze nzi Kujatikizya Nyika?Ino Ncinzi Cini Bbaibbele Ncoliyiisya?\nIno Leza Ujisi Makanze nzi Kujatikizya Bantu?Ncinzi Bbaibbele Ncolituyiisya?\n1, 2. Ino mibuzyo nzi njobavwula kubuzya bantu banji?\nKUPAYA kwameenda kwanyonyoona munzi woonse. Cigwebenga calebula ntobolo mucikombelo, cacisa akujaya bantu banji. Bulwazi bwakkansa bwajaya mukaintu umwi iwasiya bana bosanwe.\n2 Nokucitika ntenda naa mapenzi aali boobu, bantu banji babuzya kuti, “Ino nyika eeyi iya kuli?” Bantu banji bayanda kuzyiba ikaambo nyika ncoizwide bantu basulaikana alimwi amapenzi. Sena kuli nomwakalibuzyide boobu andinywe?\n3, 4. (a) Ino mibuzyo nzi njaakabuzya Habakuku? (b) Ino Jehova wakamwiingula buti?\n3 Mu Bbaibbele, tubala kuti bantu ibakajisi lusyomo luyumu muli Leza abalo bakabuzya mibuzyo iili boobu. Mucikozyanyo, musinsimi Habakuku wakabuzya Jehova kuti: “Ino nkaambo nzi ncondipa kubona zintu zibi? Alimwi nkaambo nzi ncolekelela mapenzi kuti kaacitika? Nkaambo nzi ncokuli lunyonyooko abugwebenga kumbele lyangu? Alimwi nkaambo nzi mazwanga akulwana ncozivwulide?”—Habakuku 1:3.\n4 Kulugwalo lwa Habakuku 2:2, 3 tubala kujatikizya Leza mbwaakayiingula mibuzyo njaakajisi Habakuku alimwi acisyomezyo ncaakamupa cakuti wakali kuyoozibambulula zintu. Jehova ulabayanda kapati bantu. Bbaibbele lyaamba kuti: “Ulamubikkila maano.” (1 Petro 5:7) Mubwini, Leza ulikusulide kapati kupenga kwiinda mbotukusulide swebo. (Isaya 55:8, 9) Aboobo lino atubandike mubuzyo wakuti, Nkaambo nzi bantu ncobapenga kapati boobu munyika?\n5. Ino ncinzi ncobaamba basololi bazikombelo banji kujatikizya kupenga? Ino ncinzi ncoliyiisya Bbaibbele?\n5 Bamapasita, bamapulisiti alimwi abamafwundisi bazikombelo kanji-kanji baamba kuti bantu balapenga akaambo kakuti nkuyanda kwa Leza. Bamwi inga baamba kuti zintu zyoonse izibacitikila bantu, kubikkilizya amapenzi, Leza wakazisalila limwi alimwi akuti makani aaya tatukonzyi kwaamvwisya, ngamaseseke. Bambi baamba kuti bantu, kubikkilizya abana baniini, balafwa kutegwa bakakkale kujulu a Leza. Pele aaya taali masimpe pe. Jehova kunyina pe napa kuti zintu zibi zicitike. Bbaibbele lyaamba kuti: “Leza mwini-mwini takonzyi kucita bubi nokuceya, alimwi Singuzuzyoonse takonzyi kubisya pe!”—Jobu 34:10.\n6. Nkaambo nzi bantu banji ncobatongooka Leza nobalanga mapenzi oonse aacitika munyika?\n6 Bantu banji batongooka Leza nobalanga mapenzi oonse aacitika munyika nkaambo bayeeya kuti Leza nguweendelezya nyika. Pele mbubonya mbotwakaiya mu Cibalo 3, mweendelezi wini wanyika ngu Saatani Diabolosi.\n7, 8. Nkaambo nzi ncokuli kupenga kapati munyika?\n7 Bbaibbele litwaambila kuti “nyika yoonse ili mumaanza aamubi.” (1 Johane 5:19) Mweendelezi wanyika eeyi, Saatani, mukali alimwi ngusilunya. Ngonguwe “weena nyika yoonse.” (Ciyubunuzyo 12:9) Bantu banji batobela malengwa aakwe. Aaka nkakaambo kamwi nyika ncoizwide bubeji, kusulaikana alimwi alunya.\n8 Kuli twaambo atumbi ncokuli kupenga kapati munyika. Ba Adamu a Eva nobakazanga, bakatambukizya bana babo cibi. Aboobo akaambo kacibi, bantu bapa kuti bantunyina kabapenga. Bunji bwaziindi, bantu bali boobo bayanda kuba anguzu kwiinda beenzinyina. Balalwana, balabusya nkondo akupenzya bambi. (Mukambausi 4:1; 8:9) Zimwi ziindi, bantu balapenga akaambo kakusikilwa “ziindi zyamapenzi akucitikilwa zintu zitalangilwi.” (Mukambausi 9:11) Balakonzya kupenga akaambo kakuti bajanika kubusena ikwacitikila ntenda.\n9. Nkaambo nzi ncotukonzya kwaamba kuti Jehova ulaakaambo kabotu alimwi kamvwika ncaalekela kuti kupenga kuzumanane?\n9 Jehova tatalisyi mapenzi pe. Tatukonzyi kumutongooka akaambo kankondo, bubi alimwi alunya nzyotubona. Leza tali nguwe uupa kuti kube ntenda zijatikizya mizuzumo yanyika, maguwo, alimwi akupaya kwameenda. Pele ambweni mulibuzya kuti, ‘Ikuti naa Jehova ngusinguzuzyoonse kujulu aanyika, nkaambo nzi ncatazilesyi kucitika zintu zibi izili boobu?’ Tulizyi kuti Leza ulatubikkila maano kapati, aboobo kweelede kuti kuli kaambo kabotu alimwi kamvwika ikamupa kulekela kupenga kuti kuzumanane.—1 Johane 4:8.\n10. Ino mbuti Saatani mbwaakakazya Jehova?\n10 Mumuunda wa Edeni, Diabolosi wakeena ba Adamu a Eva. Saatani wakatamikizya Leza kuti Mweendelezi mubi. Wakaamba kuti Leza wakali kubapa kwiindwa cintu cimwi cibotu ba Adamu a Eva. Saatani wakali kuyanda kuti bamusyome kuti walo ulakonzya kuba mweendelezi mubotu kwiinda Jehova alimwi akuti tiibakali kuyandika kusololelwa a Leza.—Matalikilo 3:2-5; amubone Bupanduluzi Buyungizyidwe 27.\n11. Ino mubuzyo nzi ngotweelede kwiingula?\n11 Ba Adamu a Eva tiibakamumvwida Jehova alimwi bakamuzangila. Bakayeeya kuti bakalaanguzu zyakulisalila beni cibotu acibi. Ino Jehova wakali kuyootondezya buti kuti bazangi aaba tiibakaluzi alimwi akuti walo ulizizyi zintu zikonzya kutugwasya ncobeni?\n12, 13. (a) Nkaambo nzi Jehova ncaatakabanyonyoona bazangi mpoonya-mpoonya? (b) Nkaambo nzi Jehova ncaalekela Saatani kuba mweendelezi wanyika eeyi alimwi akuti bantu kabalyeendelezya?\n12 Jehova tanaakabanyonyoona ba Adamu a Eva mpoonya-mpoonya. Pele wakabalekela kuti bazyale bana. Mpoonya Jehova wakapa bana ba Adamu a Eva coolwe cakuti basale ngobakali kuyanda kuti abe mweendelezi wabo. Makanze aa Jehova akali aakuti nyika izule bantu balondokede, alimwi eeci cakali kuyoocitika kunyina makani ancaakasola kucita Diabolosi.—Matalikilo 1:28; Isaya 55:10, 11.\n13 Saatani wakakazya Jehova kumbele lyabangelo banji kapati. (Jobu 38:7; Daniele 7:10) Aboobo Jehova wakamupa ciindi Saatani kutegwa atondezye naa ncaakaamba ncamasimpe. Alimwi Jehova wakabapa ciindi bantu cakulibikkila mfwulumende zyabo izisololelwa aa Saatani kutegwa batondezye naa balakonzya kuzwidilila kakunyina kugwasyigwa a Leza.\n14. Ino ncinzi icalibonya muciindi cainda?\n14 Kwazyuulu-zyuulu zyamyaka bantu basola kulyeendelezya beni, pele baalilwa. Calibonya antangalala kuti Saatani mubeji. Bantu bayandika kugwasyigwa a Leza. Musinsimi Jeremiya wakaliluzi naakaamba kuti: “Ndilizyi kabotu, O Jehova, kuti muntu tapedwe nguzu zyakuzyiba nzila yakwe. Muntu weenda tapedwe nguzu zyakusololela noziba ntaamu zyakwe.”—Jeremiya 10:23.\n15, 16. (a) Nkaambo nzi Jehova ncaalekela kupenga kuti kuzumanane kwaciindi cilamfwu boobu? (b) Nkaambo nzi Jehova ncaatanjila mulimo wakumana mapenzi ngatalisya Saatani?\n15 Nkaambo nzi Jehova ncaalekela kupenga kuti kuzumanane kwaciindi cilamfwu boobu? Nkaambo nzi ncatazilesyi kucitika zintu zibi? Kwali kuyandika ciindi kutegwa kulibonye kuti Saatani waalilwa kweendelezya. Bantu basola mfwulumende ziindene-indene, pele tiicagwasya pe. Nokuba kuti bantu basumpuka musayaansi amukupanga zintu, ikutalulama, bucete, bubi alimwi ankondo zyavwula kapati kwiinda mbocakabede kaindi. Tatukonzyi kuzwidilila kulyeendelezya kakunyina kusololelwa a Leza.\n16 Nokuba boobo, Jehova tanaanjila mulimo wakumana mapenzi ngatalisya Saatani. Ikuti naa wacita oobo, inga caamba kuti Leza ugwasyilizya bweendelezi bwa Saatani, pele kunyina nayakucicita eeco naaceya. Kuyungizya waawo, eeco inga capa kuti bantu kabayeeya kuti balakonzya kuzwidilila kulyeendelezya beni. Pele ooko nkubeja, alimwi Jehova kunyina nakonzya kuba alubazu mukusumpula bubeji oobo. Walo tabeji pe.—Bahebrayo 6:18.\n17, 18. Ino Jehova uyakuzicita buti zintu zyoonse nzyaanyonyoona Saatani?\n17 Sena Jehova ulakonzya kuzibambulula zintu zyoonse izyanyonyooka akaambo kabuzangi bwa Saatani alimwi abantu? Inzya. Kuli Leza, zintu zyoonse zilakonzyeka. Jehova ulicizyi ciindi cini nocinoosalede cakumaninina kuti nzyaakaamba Saatani zyoonse nzyabuyo. Mpoonya uyoosandula nyika kuba paradaiso, kweelana amboyakalengwa kuti ibe. Boonse aabo ibali “muzyuumbwe” bayoobusyigwa. (Johane 5:28, 29) Bantu kunyina nobayakuciswa naa kufwa pe. Jesu uyakuzibambulula zintu zyoonse nzyaanyonyoona Saatani. Jehova uyakubelesya Jesu ‘kunyonyoona milimo ya Diabolosi.’ (1 Johane 3:8) Tulamulumba kapati Jehova akaambo kakutukkazikila moyo ciindi cino kutegwa tukonzye kumuzyiba alimwi akumusala kuti abe Mweendelezi wesu. (Amubale 2 Petro 3:9, 10.) Noliba leelyo notupenga, ulatugwasya kuti tuliyumye.—Johane 4:23; amubale 1 Bakorinto 10:13.\n18 Jehova tatusinikizyi kuti tumusale kuba Mweendelezi wesu. Wakapa bantu cipego cakulisalila cakucita. Atulange-lange ncocaamba kulindiswe cipego eeci citaliboteli.\n19. Ino ncipego nzi citaliboteli ncaakatupa Jehova? Nkaambo nzi ncotweelede kulumba akaambo kacipego eeci?\n19 Cipego citaliboteli ncaakatupa Jehova cakulisalila cakucita citupa kwiindana kapati abanyama. Banyama bacita zintu cakutayeeya kweelana ambobalengedwe, pele swebo tulakonzya kusala buumi mbotunoopona alimwi akusala kukkomanisya Jehova naa pe. (Tusimpi 30:24) Alimwi swebo tatuli mbuli mincini iicita buyo zintu eezyo nzyoyakabambilwa kucita. Tulijisi lwaanguluko lwakusala naa tunooli bantu bali buti, lwakusala balongwe besu, alimwi ancotuyanda kucita mubuumi. Jehova uyanda kuti katukkomene mubuumi.\n20, 21. Ncintu nzi ciinda kubota ncomukonzya kusala lino?\n20 Jehova uyanda kuti katumuyanda. (Matayo 22:37, 38) Uli mbuli muzyali uukkomana ciindi mwanaakwe naamba kuti “ndilamuyanda” ikuzwa ansi aamoyo ikutali akaambo kakusinikizyigwa buya. Jehova wakatupa lwaanguluko lwakusala kumubelekela naa pe. Saatani, Adamu a Eva bakasala kuzangila Jehova. Ino nywebo mulacibelesya buti cipego ncomujisi cakulisalila cakucita?\n21 Amucibelesye cipego ncomujisi cakulisalila cakucita ikubelekela Jehova. Kuli mamiliyoni aabantu ibasala kukkomanisya Leza akumukazya Saatani. (Tusimpi 27:11) Ino ncinzi ncomukonzya kucita lino kutegwa mukajanike munyika mpya ya Leza eelyo nayakumanizya kupenga koonse? Cibalo citobela cilawiingula mubuzyo ooyu.\nKAAMBO KAMASIMPE 1: JEHOVA TALI NGUWE UUTALISYA MAPENZI\n“Leza mwini-mwini takonzyi kucita bubi nokuceya, alimwi Singuzuzyoonse takonzyi kubisya pe!”—Jobu 34:10\nIno nkaambo nzi ncokuli kupenga kapati munyika?\nMweendelezi wanyika ngu Saatani Diabolosi.\nBantu bapa kuti bantunyina kabapenga.\nZimwi ziindi bantu balapenga akaambo kantenda.\nJehova ulabayanda kapati bantu. Cilamucisa kubabona kabapenga.\nKAAMBO KAMASIMPE 2: SAATANI WAKAKAZYA BWEENDELEZI BWA JEHOVA\n“Leza ulizyi kuti . . . meso aanu ayoojaluka alimwi muyooba mbuli Leza, muyoozyiba bubotu abubi.”—Matalikilo 3:5\nIno nkaambo nzi Jehova ncaatakakulanga buyo kukazya kwa Saatani?\nSaatani wakatamikizya Leza kuti mweendelezi mubi. Saatani wakali kuyanda kupa kuti bantu kabasyoma kuti bakajisi nguzu zyakulisalila beni cibotu acibi.\nSaatani wakakazya Jehova kumbele lyabangelo banji kapati.\nKAAMBO KAMASIMPE 3: KUKAZYA KWA SAATANI TIIKWAZWIDILILA\n“Muntu weenda tapedwe nguzu zyakusololela noziba ntaamu zyakwe.”—Jeremiya 10:23\nNkaambo nzi bantu ncobapenga kwaciindi cilamfwu boobu?\nBantu basola mfwulumende zinji ziindene-indene, pele tabakonzyi kuyeendelezya kabotu nyika kakunyina kugwasyigwa a Leza.\nJehova ulakkazika moyo, aboobo watupa ciindi cakuti tumuzyibe akumusala kuba Mweendelezi wesu.\n1 Johane 3:8\nJehova uyakubelesya Jesu kubambulula zintu zyoonse nzyaanyonyoona Saatani.\nKAAMBO KAMASIMPE 4: AMUBELESYE LWAANGULUKO NDOMUJISI LWAKULISALILA IKUBELEKELA JEHOVA\n“Kosongwaala mwanaangu, . . . kutegwa ndikonzye kumuvwiila ooyo uundisampaula.”—Tusimpi 27:11\nNkaambo nzi Jehova ncatatusinikizyi kumubelekela?\nBanyama bacita zintu akaambo buyo kambobalengedwe, pele swebo Jehova wakatupa lwaanguluko lwakulisalila. Tulakonzya kusala kumubelekela naa pe.\nJehova uyanda kuti katumubelekela akaambo kakuti tulamuyanda.


Inzila Yaandaana Print\nNcintu cakali ceenzu. Lubulo lwa golide lwakabbukizyigwa kumbo lya Masi Aasweene (US), mumazuba masyoono bantu bakabweza musinzo kuzwa kujwe kabatantide mabbiza, akuccililwa mumyezi iitobela ankalaki zijisi mikwasyi; boonse kabatandila kujana buvwubi. Bantu banji bakauzya zintu zyabo zyoonse akubweza musinzo kuya munyika yataana kkedwe kumbo. Zyuulu zyabantu zyakasweekelwa lubono, amaumi aabo. Ntenda zyamusinzo ooyo, malwazi, abasinkondo zyakacesya nkamu zyankalaki kusikila bace buyo bakacaala mbibakasika nkobaali kuya. Pele, mbasyoonto akati kabaabo bakajana nokaba kasyoonto kabwe kagolide akubaa buvwubi mbobakaabila zintu zyoonse kuti babujane.\nZimwi nkalaki zyakapa mulimo kubasololi kuti babasolwede nzila. Bamwi bakasala muntu akati kabo kuti abaamulimo wabusololi. Ooyo mulimo waali mulemu kapati. Buumi bwaali kukonzya kusweeka kuti kwasalwa nzila iitaluleme. Buyumuyumu bwaali kwiindila kuti kwayindwa ambali lya cikala cameenda nokuba kuyaka civwuka mucibaka citali kabotu. Kulwanwa basinkondo kwaali kukonzya kujaya bantu bataazyi bwakulikwabilila. Bukwabilizi bwa nkamu bwakakkede makkuko aamusololi.\nKuti musololi wankalaki naakainda nzila iitaluleme, akusala nzila mbyaabi, wakali mulimo wakwe kwaambila bantu kuti bazyokoloke, akupiluka, kuti bakabweze nzila iiluleme. Eeci caali kukonzya kuyungizya musinzo, kusowaila ciindi akutongooka kunjaanji. Muziindi zimwi, nkalaki zimwi zyakaya kumbele munzila iitaluleme kwiinda kuti zipiluke musyule muzyakazyila. Kuti musololi naakazumina kuti walubila caali cintu cimupa kutasyomeka mubusololi bwakwe. Waali kukonzya kuzwisyigwa mubusololi. Musololi uulaa busongo wakeelede kuvwuntauzya twaambo tunji tujatikizya musinzo ooyo, aluzyibo lwakubelesya mumizeezo yakusolweda nkamu.\nBa World's Last Chance mbasololi munzila yakumwaya mulumbe wabupaizi muluwo. Mbuli mbobali kumbele kuyiisya kukomba muNsabata yabuzuba bwa ciloba, balaa mulimo wakuyiisya kasimpe alimwi kasimpe kalikke. Nkaambo kakuti kasimpe kaciyaa kwiindila kuvwunguluka akulibonya, akwalo kuvwuntauzya kweelede kuya kumbele kutegwa kuzyibwe cisyomwa celeede kuyiigwa aceeco ceelede kulubwa. Yahuwah wakasyomezya musololi kuli baabo bayandaula kasimpe koonse cakutontomana. Musela wamamanino walo uuya kwiinda muciindi camapenzi ngoweelede kubaa kasimpe kalikke koonse, kakwiina cilubide muli nzyobasyoma. Beelede kusimpa lusyomo lwabo mukasimpe aako kutegwa batakazungaani akulwanaa bantu nokuba kweenwa amadaimona.\nBa World's Last Chance lyoonse balomya kusyoma kuti bantu boonse balaa mulimo ku Mulengi wabo wakukomba Nguwe mubuzuba bwa ciloba, mbwaakabikka kuti nje Nsabata kutobezya bwaamba mulawo wane. Pele ino mbubuti eeyo Nsabata mboinga yajanwa? Hena cilakonzyeka kululama kujana buzuba pele kobelesya kkalenda litaluleme kuganta buzuba oobo? Mumyezi yainda, kuvwuntauzya cakutontomana kwaacitwa abasi Nsabata banjaanji, kuti bazyibe naa kkalenda lina Gregory libelesyegwa kanji mazubaano, kuti ndikkalenda lyakasimpe lya Bbaibbele. Ino nkukuli kujanwa miyanda ya kkalenda lina Juliyasi/Gregory? Ndilili kkalenda ndibaali kubelesya bama Juuda muciindi ca Yahushua, Kristu?\nKusanyangula mibuzyo eeyi cakuvwuntaulisya kwaatozya basikuvwuntala kumuzeezo wakuti myeelwe yakasimpe kageme buzuba bweelede kukombwa kayiisyigwa kale. Buzuba bwaciloba nje Nsabata. Nokubaboobo, kkalenda litaanzi lya Bbaibbele litobezya mwezi azuba ndelyeelede kubelesyegwa kujana buzuba bwa Yahuwah bwamasimpe. Mubweende bwa ciindi kwakali ma Kkalenda manjaanji, anzila zinji zyakupima ciindi mukujana mazuba aakukomba. Ibbaibbele lyeelede kuba musololi wesu; mangwalo ayelede kutondezya nokweelede kukombwa akkalenda lyeelede kubelesyegwa. Twaambo tunji twamisela inga twabelesyegwa antoomwe aBbaibbele kulomya kujana kasimpe, pele Bbaibbele lyeelede kuba ndelipa nguzu atalaa zyoonse.\nBa World's Last Chance bakatumina muluwo zilembedwe, makkoosi, azipekupeku oomo mobaabanya makani aakajanwa abasikuvwuntauzya. Ncintu cinyandya caajanwa knuti muzeezo wa “mvwiki zitaleki kuzingulukana kuzwa kumalengelo” waali muzeezo uutaluleme. Ikkalenda lina Gregory naa lyabu poopo ndyabukombi bwazilengwa leza alimwi ncipimyo citaluleme kujanya buzuba bwa ciloba bwini nokukombwa. Ncintu ceenzu kumizeezo kusoleka kuzyibila nzila imbi yakupima ciindi. Pele, kasimpe kalayandika kapati, nkukondwa kupati kuzyiba kuti Nsabata iiluleme ilakonzya kujanwa kwiinda mukubelesya kkalenda litobezya mwezi azuba. Twakomba amusanyangule kuti muteelele kaambo aaka kalo kacinca-buumi nobeni lwenu. Twakomba kuti mweezyekanye aMangwalo atwaambo twamisela kutegwa mubone Saatani mbwaakacita ncobeni mukusoleka “kucinca ziindi amilawo”. Twakomba amuupe ciindi Moza wa Yahuwah kuti uyumye mizeezo yenu mukutobela Nguwe naa kuti Wamuyubunwida kuti nkakasimpe aaka.\nAmusangane abasyomeka kuzinguluka nyika mbuli mbotuyaa kujokela mumukondo wesu, luzyibo lwanzila yansiku lwabambululwa alimwi mizeezo iilangika aanga mipya kuli ndiswe yateelelwa. Mipailo yakukwabililwa mumoza wenu ilaimpuka lyoonse kuzwa kubabelesi abasikusanyangula baku World's Last Chance. Yahushua Kristu ulazya linolino. Atuswaangane mumyoyo amujwi, mumoza amukasimpe kujatikizya buzuba bwa ciloba bwamasimpe butobezya mwezi azuba kuti tukombe Mulengi wesu.


Chakulya Chuuba Chituyiisyaanzi Atala aJesu? | Ngaziyakulinda Yakwiiya\n“Eeci ciiminina mubili wangu. . . . Eeci ciiminina ‘bulowa bwangu bwacizuminano.’”—MT. 26:26-28, NW.\nLWIIMBO 16 Atumutembaule Ja Akaambo ka Mwanaakwe Uunanikidwe\n1-2. (a) Niinzi chitondeezya kuti Jesu wakali kuyootutondeezya nzila nguba yakuyeeya lufu lwakwe? (b) Mbuubuli buntu bwaJesu mbututalange-lange?\nKUJANA wazipandulula na zichitika kuChiyubulusyo chalufu lwaKristu, chichitwa munyaka amunyaka? Zili aantanganana kuti biingi balaziyeeya zintu ziyandikana zichitwa kuChilalilo chaMwaami Chagoko. Nkamboonzi nituziyeeya? Nkaambo kuchiitiko eechi, kwakabelesegwa zintu zyuuba. Nikuba boobo, chiitiko eechi chiyandikana loko. Nkinkaako, tulakonzya kulibuzya kuti, ‘Nkamboonzi kuchilalilo eechi nikwakabelesegwa chakulya chuuba?’\n2 Naakali kuchita mulimu wakwe aanyika, Jesu wakazibinkene kuti wakali kuyiisya kasimpe munzila nguba, iitakataazyi alubo iimvwisisika. (Mt. 7:28, 29) Munzila iikozyenie, wakatutondeezya nzila nguba pesi iiyandikana loko yakuyeeya * lufu lwakwe. Atulange-lange chakulya chakabelesegwa kuChiyubulusyo azimwi zintu Jesu nzyakaamba anzyaakachita. Eezi ziyoopa kuti tumvwisisisye Jesu mbatondeezya kulibombya, kutayoowa aluyando ambutukonzya kuchitobelezya afwiifwi chikozyano chakwe.\nChinkwa awayini zibelesegwa kuChiyubulusyo zituyeezya kuti Jesu wakapa buumi bwakwe akaambo kandiswe akuti lino ulikweendelezya kali Mwaami kujulu (Langa fuka 3-5)\n3. Kweendelana amajwi aali muli Matayo 26:26-28, niinzi zitondeezya kuti Chakulya chaChiyubulusyo Jesu nchaakachita chakali chuuba alubo zintu zibili nzyakabelesya zyiimininaanzi?\n3 Jesu wakachita Chiyubulusyo chalufu lwakwe kalaamwi abaapostolo bakwe basyomeka bali 11. Wakabelesya chakulya chakasyaala kupobwe lyaPasika mpawo wakachita chiyubulusyo eechi chuuba. (Bala Matayo 26:26-28, NW.) Wakabelesya chinkwa chitakwe busweezyo awayini njibakali aayo kale. Jesu wakabuzya baapostolo bakwe kuti, zintu eezi zibili zyakali kwiiminina mubili wakwe uumaninide abulowa bwakwe, nzyaakali kuyoopa akaambo kabo. Kulakonzeka kuti baapostolo teechakabagambya pe chakulya eechi chakali chuuba. Nkamboonzi?\n4. Malayilile Jesu ngaakapede Marta, atugwasya biyeni kuti tumvwisisisye kuti nkamboonzi Jesu naakachita chakulya chaChiyubulusyo chuuba?\n4 Atulange-lange zyakachitika mumyeezi miche yakiindide, mumunyaka wachitatu Jesu kakambawuka chiindi naakaswaya beenzinyina mbaakali kuyandisya Lazaro, Marta aMariya. Nibakakkede, Jesu wakatalika kubayiisya. Marta wakaliwo pesi wakachelezeka akaambo kakujika chakulya chiingi chamweenzu wabo uulemekwa. Jesu naakabona zyakali kuchitika, wakalulamika Marta kuti amugwasye kubona kuti kujika chakulya chiingi teekwakali kuyandikana pe chiindi choonse. (Lk. 10:40-42) Kali wasyaalilwa achiindi chifwiifwi kuti ajayigwe , Jesu wakazoobelesya nzyaakabuzizye Marta. Wakachita chakulya chaChiyubulusyo chuuba. Makani aaya atuyiisyaanzi atala aJesu?\n5. Chakulya chuuba chitondeezya kuti Jesu ulibiyeni alubo eezi zyeendelana biyeni amajwi aali muli BaFilipi 2:5-8?\n5 Jesu wakali kulibombya muzintu zyoonse nzyaakali kwaamba anzyaakali kuchita. Nkinkaako, tazigambyi pe kuti wakatondeezya kulibombya kupati mubusiku bwamamanino kali aanyika. (Mt. 11:29) Wakalizi kuti chakali chaba afwiifwi chiindi chakuti ape chinunuzyo chiyandikana kubantu akuti Jehova wakali kuyoomubusya kuti ajane chuuno chisumpukide kujulu. Nikuba boobo, taakali kuyanda kuti bantu babikkile maanu kulinguwe, nkinkaako taakabikka mulawu wakuti bantu kababelesya zintu zyiingi nibayeeya lufu lwakwe. Pesi wakabuzya basikwiiya bakwe kuti beelede kumuyeeya kamwi amunyaka kababelesya chakulya eechi chuuba. (Joh. 13:15; 1 Kor. 11:23-25) Chakulya eechi chuuba chiyandikana, chitondeezya kuti Jesu wakali kulibombya. Kulatubotezya kuziba kuti kulibombya mbuumwi buntu bupati mbwaali aabo Mwaami wesu uuli kujulu.—Bala BaFilipi 2:5-8, NW.\n6. Kujana twachitobelezya biyeni chikozyano chaJesu chakulibombya nituli mumasunko?\n6 Kujana twachitobelezya biyeni chikozyano chaJesu chakulibombya? Kwiinda mukubikka ziyandwa abamwi mubusena bwakusaanguna kwiinda nzituyanda. (Flp. 2:3, 4) Yeeya busiku bwamamanino Jesu kali aanyika. Jesu wakalizi kuti muchiindi chifwiifwi chakali kutobela, wakali kuyoofwa munzila iichisa pesi wakali kukataazikana akaambo kabaapostolo bakwe basyomeka bakali kuyoosyala kabamulila. Nkinkaako, mubusiku oobo wakabayiisya, wakabasungwaazya akubasimya. (Joh. 14:25-31) Jesu wakalibombya kwiinda mukutondeezya kuti ulaandaba abamwi bantu kwiinda nguwe. Jesu wakatusiila chikozyano chibotu loko!\nJESU TAYOOWI PE\n7. Jesu wakakutondeezya biyeni kutayoowa kupati naakamaninsya kuchita Chilalilo chaMwaami Chagoko?\n7 Naakamaninsya kuchita Chilalilo chaMwaami Chagoko, Jesu wakatondeezya kutayoowa kupati. Wakakutondeezya biyeni? Jesu wakazumina kuchita kuyanda kwaWisi nikuba kuti wakalizi kuti kuchita oobo kwakali kuyoopa kuti ajayigwe akaambo kakupegwa mulandu wakusampawula Leza. (Mt. 26:65, 66; Lk. 22:41, 42) Jesu wakatondeezya kusyomeka kumaninide zyakuti wakalemeka zina lyaJehova, wakasumpula bweendelezi bwaLeza alubo wakajula nzila yabuumi butamani kubantu basiya nzila zyabo zibi. Alubo, Jesu wakagwasya basikwiiya bakwe kuti balibambile nzibakali kuyooswaana muchiindi chifwiifwi chakali kutobela.\n8. (a) Jesu wakababuzyaanzi baapostolo bakwe basyomeka? (b) Muminyaka yakatobela Jesu kafwide akubusigwa, basikwiiya bakwe bakachitobelezya biyeni chikozyano chakwe chakutayoowa?\n8 Kuyungizya waawo, Jesu wakatondeezya kutayoowa kwiinda mukutayeeyesesya kukataazikana nkwaakali aako alubo wakatondeezya kuti ulaandaba anzibayanda baapostolo bakwe basyomeka. Chakulya chuuba nchaakabelesya naakatanda Judasi, chakali kuyooyeezya bantu bakali kuyooba batobeli bakwe bananikidwe mbubakali kuyoogwasigwa abulowa bwakwe bwakatika ambubakali kuyooswaanizigwa muchizuminano chipya. (1 Kor. 10:16, 17) Kuti agwasye basikwiiya bakwe kuti bakkale kabasyomekede akuti bakabe aamwi anguwe kujulu, Jesu wakababuzya nzyaakali kuyanda kuti we aWisi bachite. (Joh. 15:12-15) Alubo Jesu wakabuzya baapostolo masunko ngibakali kuyooswaana kunembo. Naakali kubasungwaazya kuti batobele chikozyano chakwe, wakababuzya kuti, ‘mutayoowi.’ (Joh. 16:1-4a, 33) Nikuba nikwakayinda minyaka myiingi, basikwiiya baJesu bakali kutobelezya chikozyano chakwe chakulipeda akutayoowa. Nikuba kuti bakali kuswaana mapenzi, bakali kugwasyania mubuyumu-yumu busiyene-siyene.—Heb. 10:33, 34.\n9. Kujana twachitobelezya biyeni chikozyano chaJesu chakutayoowa?\n9 Munzila iikozyenie, andiswe tutobelezya chikozyano chaJesu chakutayoowa. Muchikozyano, ziyanda kutayoowa kuti tugwasye bakombima bali kupenzegwa akaambo kalusyomo lwabo. Chimwi chiindi bakombima balakonzya kusungwa munzila iitali mumulawu. Kuti eezi zyachitika, tweelede kubeleka changuzu kuti tubagwasye, kuswaanizya akubayiminina. (Flp. 1:14; Heb. 13:19) Imwi nzila njitutondeezya kutayoowa, nkuzumanana kukambawuka ‘chakutayoowa.’ (Inc. 14:3) Mbuuli Jesu, tulilibambilide kuzumanana kukambawuka mulumbe waBwaami nikuba kuti bantu balatukazya akutupenzya. Pesi chimwi chiindi, tulakonzya kuyoowa. Kujana twachita biyeni?\n10. Kakusyeede mviki ziche kuti kuchitwe Chiyubulusyo, tweelede kuchitaanzi alubo nkamboonzi?\n10 Tulakonzya kutondeezya kutayoowa kupati kwiinda mukuyeeya bulangilizi mbutuli aabo akaambo kachinunuzyo chaKristu. (Joh. 3:16; Ef. 1:7) Kakusyeede mviki ziche kuti tuchite Chiyubulusyo, tuli amweenya mupati wakutondeezya kuti tulachilumba chinunuzyo. Mumviki eezyo, bala mavesi aamuBbayibbele aabalwa muchiindi chaChiyubulusyo alubo ukombe akuyeeyesesya atala azintu zyakachitika Jesu kali waba aafwiifwi kufwa. Kuzwa waawo, nitwaakubungana kuChilalilo chaMwaami Chagoko, tuyoozimvwisisisya kabotu zitondeezyo zyaChiyubulusyo anchizyiiminina. Kumvwisisisya mbuzitugwazya iswe anzubo zyesu zintu Jesu aJehova nzibakatuchitila, kupa kuti bulangilizi bwesu busime akuti tulisimye katutayoowi kusikila kumamanino.—Heb. 12:3.\n11-12. Twayiyaanzi mumafuka aayiinda?\n11 Mumafuka ayiinda twayiya kuti Chilalilo chaMwaami Chagoko tachituyeezyi mbuchiyandikana luzutu chinunuzyo chaJesu pesi chituyeezya buntu Jesu mbwalaabo bwakulibombya akutayoowa. Tulalumba nkaambo Jesu uchibutondeezya buntu oobo, mbukunga Mupayizi Mupati kujulu, utwaambilila zibi zyesu. (Heb. 7:24, 25) Kuti tutondeezye kuti tulalumba, tweelede kuyeeya lufu lwaJesu mbuuli mbaakatwaambila (Lk. 22:19, 20) Tuchita oobo, mubuzuba bweendelana aNisani 14, buzuba buyandikana loko mumunyaka.\n12 MuChilalilo chaMwaami Chagoko, tulakonzya kwiiya bumwi buntu bwakapa kuti Jesu atufwide. Kachili aanyika, Jesu wakazibidwe abuntu oobo. Mbuubuli buntu oobo?\nJESU ULI AALUYANDO\n13. Majwi aali muli Johane 15:9; aali muli 1 Johane 4:8-10, alutondeezya biyeni luyando Jehova aJesu ndubakatondeezya alubo mbaani bagwasigwa aluyando lwabo?\n13 Muzintu zyoonse Jesu nzyaakachita wakalutondeezya munzila iimaninide luyando Jehova ndwalaalo kulindiswe. (Bala Johane 15:9; 1 Johane 4:8-10.) Kwiinda zyoonse, Jesu wakaliyandila kazizwa aansi aamoyo kutufwida. Kwiinda muchituuzyo eecho, toonse tulagwasigwa kuluyando Jehova aMwanaakwe ndubakatutondeezya kakutakwe ndaba kuti tuli maKristu bananikidwe, naakuti tuli ‘bambelele zimwi.’ (Joh. 10:16; 1 Joh. 2:2) Alubo, yeeya zintu zibelesegwa nikuchitwa Chiyubulusyo; zitondeezya kuti Jesu ulabayanda basikwiiya bakwe akuti ulababikkila maanu. Zitondeezya biyeni?\nJesu wakachita bubambe bwaChiyubulusyo butakataazyi bwakali kuyoochitwa kwaminyaka myiingi muzyiimo zisiyene-siyene (Langa fuka 14-16) *\n14. Jesu wakatondeezya biyeni kuti ulabayanda basikwiiya bakwe?\n14 Jesu wakatondeezya kuti ulabayanda batobeli bakwe bananikidwe kwiinda mukubelesya chakulya chakatalikwe zintu zyiingi kuti kabanoobelesya, naakatalisya Chiyubulusyo. Mukuya kwachiindi, basikwiiya aabo bananikidwe, bakeelede kunoochita Chiyubulusyo munyaka amunyaka muzyiimo zisiyene-siyene, nikuba kabali mujele. (Ciy. 2:10) Bakamuswiilila na Jesu? Iiyi bakamuswiilila!\n15-16. Bamwi bakachita biyeni kuti bakonzye kuchita Chilalilo chaMwaami Chagoko nikuba nibakali muzyiimo ziyumu?\n15 Kuzwa mumwaanda wamunyaka wakusaanguna kusika sunu, maKristu bakasimpe, baleezya anguzu zyoonse kuyeeya lufu lwaJesu. Baleezya kutobelezya zyakachitwa kuChilalilo chaMwaami Chagoko chakusaanguna nikuba kuti chimwi chiindi beelede kuchita oobo muzyiimo ziyumu. Atubone zikozyano zitobela. Mukwesu Harold King naakali alikke muchitookesi kujele lyakuChina, wakeelede kuyanduula nzila yakuti achite Chiyubulusyo. Chakusisikizya, wakalibambila zitondeezyo zyaChiyubulusyo kabelesya zintu nzyaakali aazyo. Wakabala mazuba kuti azibe buzuba bweendelana abwaChiyubulusyo. Nichakasika chiindi chakuyeeya lufu lwaJesu, wakayimba, wakakomba mpawo wakapa nkani yamuBbayibbele kali alikke muchitookesi.\n16 Nchechi chimwi chikozyano. Bachizi bakasungidwe muchiindi chaNkondo Yabili Yanyika Yoonse, bakabikka buumi bwabo mumapenzi kuti bakonzye kuchita Chilalilo ChaMwaami Chagoko. Akaambo kakuti zintu zibelesegwa kuChiyubulusyo nzyuuba, bakakonzya kuchichita chakusisikizya. Bachizi aaba bakati: “Twakaswenana aafwiifwi katuzyungulukide tebbulu nditwakavumbide mulembo uutuba mputwakabikkide chinkwa awayini. Twakabelesya kkandela kutali layiti lyamagesi kuchitila kuti tutabonwi. . . . Twakayindulula zikonke zyesu kuli Taateesu kuti tubelesye manguzu eesu kusalazya zina lyakwe lisalala.” Bachizi aaba bakatondeezya lusyomo lupati! Jesu wakatondeezya luyando lupati naakapa kuti tukonzye kuchita Chiyubulusyo nikuba katuli muzyiimo ziyumu.\n17. Njiili mibuzyo njitweelede kulibuzya?\n17 Mbukunga Chiyubulusyo chabaafwiifwi, tweelede kulibuzya mibuzyo iitobela: ‘Kujana ndachitobelezya biyeni chikozyano chaJesu chakutondeezya luyando? Ndibikka zintu ziyandwa abakombima mubusena bwakusaanguna na kwiinda zyangu? Ndilangilila kuti bakombima bachite zintu nzibatakonzyi na naakuti ndileezya kubona zintu nzibatakonzyi kuchita?’ Atuzumanane kutobelezya chikozyano chaJesu akuba ‘aaluyando lwabunyina.’—1 Pet. 3:8.\nKKALA KUYEEYA ZYIIYO EEZI\n18-19. (a) Nchiichili choonzyo nchitulaacho? (b) Ulibambilide kuchitaanzi?\n18 Mulawu wakuchita Chiyubulusyo chalufu lwaKristu tawunooliwo pe lyoonse. Jesu ‘aakusika’ kuchiindi chamapenzi mapati, uyoobungania “basale” banoochisyeede kuti baye kujulu, kuzwa waawo Chiyubulusyo tachichinoochitwi pe.—1 Kor. 11:26; Mt. 24:31.\n19 Nikuba chiindi bakombi baJehova baakuleka kuchita Chiyubulusyo, tulakonzya kuba aachoonzyo chakuti banoochiyeeya chakulya eechi chuuba kachili chitondeezyo chakulibombya, kutayoowa aluyando zitanatondeezegwa amuntu pe. Muchiindi eecho, bantu bakali kubamba Chiyubulusyo bayoobuzya bamwi banoopona muchiindi eecho kuchitila kuti bagwasigwe anchicho. Pesi lino kuti tukonzye kugwasigwa achakulya eechi chuuba, tweelede kutobelezya chikozyano chaJesu chakulibombya, kutayoowa aluyando. Kuti twachita oobo, tulakonzya kuba aachoonzyo chakuti Jehova uyootulongezya.—2 Pet. 1:10, 11.\nChakulya chaChiyubulusyo chituyiisyaanzi atala abuntu bupati bwaJesu bwakulibombya?\nJesu wakakutondeezya biyeni kutayoowa kupati chiindi naakamaninsya kuchita Chilalilo chaMwaami Chagoko?\nJesu wakalutondeezya biyeni luyando lupati naakatalisya bubambe oobu butakataazyi?\n^ par 5 Lino-lino tuzoochita Chilalilo chaMwaami Chagoko kuti tuyeeye lufu lwaJesu Kristu. Chakulya eechi chuuba chituyiisya atala aJesu mbaakatondeezya kulibombya, kutayoowa aluyando. Muchiiyo eechi, tulalanga-langa mbutukonzya kutobelezya buntu bwakwe buyandikana mbwaakatondeezya.\n^ par 2 BUPANDULUZI BWAMABALA: Kuyeeya chaamba kuchita chimwi chintu chiyandikana kuchitila kuti utachilubi akuchilemeka chintu eecho naakuti muntu ooyo.\n^ par 56 BUPANDULUZI BWAZIFANIKISYO: Chifanikisyo chitondeezya maKristu basyomeka kabali kuchita Chiyubulusyo mumbungano yamumwaanda wamunyaka wakusaanguna; kuma1800; bali mujele lyamaNazi abali muNg’anda yaBwaami iijulikide mumbali nkaambo kulapya kuchisi chakuAmerica nkwiili kuMusanza.


JESU naakali kuyiisya basikwiiya bakwe mbubeelede kukambawuka amakani mabotu, wakalizi kuti bamwi teebakali kuyoowaswiilila makani aali atala aBwaami. (Lk. 10:3, 5, 6) Mumulimu wakukambawuka tulakonzya kujana bantu bataswiilili. Bantu bali boobo, balakonzya kupa kuti kutuyumine kubafwida luzyalo bantu mbitukambawukila.\nMuntu ulaaluzyalo ulangisisya nzibayanda bamwi, ubona mapenzi ngibaswaana, ulabeetelela mpawo ulabagwasya. Nkinkaako, kuti teetwabafwida luzyalo bantu mbitujana zipa kuti tutabi basungu akuti tutazwidilili mumulimu wakukambawuka. Kubafwida luzyalo bantu mumulimu wakukambawuka kuli mbuuli kufulida mulilo kuti utaleki kuyaka alubo kuchita oobo kupa kuti tuzumanane kukambawuka.—1 Tes. 5:19.\nNiinzi chikonzya kutugwasya kuti tube aluzyalo nikuba kuti nkuyumu chimwi chiindi? Jehova, Jesu amwaapostolo Pawulu nzikozyano zibotu. Atulange-lange mbutukonzya kuzitobelezya.\nATUTOBELEZYE LUZYALO LWAJEHOVA\nKwaminyaka myiingi, Jehova ulikulisimya kukusampawulwa kwazina lyakwe. Pesi “uli aluzyalo walo kulibatalumbi akubabi.” (Lk. 6:35) Luzyalo ndwalaalo lulaboneka nkaambo uli amoyo mulamfu. Jehova uyanda kuti “bantu boonse” bakafutuke. (1 Tim. 2:3, 4) Nikuba kuti Leza tabuyandi pe bubi pesi bantu ubabona kabayandikana alubo tayandi kuti bakafwidilile.—2 Pet. 3:9.\nJehova ulizizi nzila Saatani nzyalikubelesya koofwaazya bantu batakombi. (2 Kor. 4:3, 4) Bantu biingi bayiisigwa njiisyo zyakubeja kuzwa kabachili baniini nkinkaako, njiisyo eezi zipa kuti kubayumine kutambula kasimpe. Pesi Jehova ulayanda kubagwasya bantu bali boobu. Tuzizi biyeni?\nAtubone Jehova mbaakalimvwa atala abantu bakuNineve. Nikuba kuti bakali kuchita zintu zibi pesi Jehova wakaambila Jona kuti: “Lino ime sa nsyeeleede kufwida insoni oyu munzi mupati waku-Nineve? Mulinguwo muli bantu bainda zyuulu zili mwaanda amakumi obile batana kwiiya kwaandaanya ijanza lyabo lyalulyo ajanza lyabo lyalumonswe.” (Jon. 4:11) Jehova wakabona kuti bantu bakuNineve teebakakazi pe kasimpe atala anguwe nkinkaako, wakatuma Jona kuti akabachenjezye.\nBantu tweelede kubabona kuti balayandikana mbuuli Jehova mbababona. Tulakonzya kutobelezya chikozyano chaJehova kwiinda mukugwasya bantu batuswiilila nikuba kabatondeezya kuti tabakwe chiyandisyo pe.\nATUTOBELEZYE LUZYALO LWAJESU\nJesu wakatobelezya chikozyano chaWisi nkaambo wakabafwida luzyalo bantu bakali kuyanda kuziba kasimpe. Bbayibbele lyaamba kuti: “Nkabela naakabona makamu aabantu wakabafwida luzyalo, nkaambo kakuti bakalikatede akumwaika mbuli imbelele zitakwe mweembezi.” (Mt. 9:36) Jesu wakali kubona zili mumyoyo yabantu nkinkaako, wakabona kuti bantu bakali kumuswiilila bakali kuyiisigwa njiisyo zyakubeja akuti teebakali kujatwa kabotu abeendelezi bazikombelo. Nikuba kuti Jesu wakalizi kuti bamwi bantu mbaakali kuyiisya bakali kuyookachilwa kuba basikwiiya bakwe pesi taakaleka pe ‘kubayiisya makani miingi.’—Mk. 4:1-9.\nTatweelede kunyema pe kuti twajana bantu batakwe chiyandisyo\nZyiimo zyabantu zilakonzya kuchincha nkinkaako zilakonzya kupa kuti babe achiyandisyo\nKuti bantu mbitukambawukila kabatatuswiilili, tweelede kuyanduula kaambo kapa kuti batatuswiilili akuziba kuti nkamboonzi nibali amaboneno aali boobo. Bamwi balakonzya kutaswiilila makani aamuBbayibbele naakuti kutaba maKristu nkaambo bakabona bamwi balyaamba kuti maKristu pesi kabachita zibi. Amwi bamwi bakabuzigwa makani aatali kabotu atala anzitusyoma. Alubo zilakonzeka kuti bamwi tabatuswiilili nkaambo bayoowa kusekwa abamwi naakuti abamumpuli yabo.\nBamwi mbitukambawukila balakonzya kutatuswiilila akaambo kazintu zibi zyakabachitikila zyakapa kuti bakataazikane mumizeezo. Mumishinali uutegwa Kim wakati: “Kuli bumwi busena nkutukambawukila, bantu biingi bakachija nkondo alubo bakasweekelwa azintu nzibakali aazyo. Tabazi pe kuti lyajuunza lyabo linooli biyeni. Bakkala kabanyemede alubo taakwe muntu ngubasyoma. Bantu biingi mbitukambawukila kubusena oobu, tabayandi pe kutuswiilila. Kuli chimwi chiindi, bantu bakasinduume nindakali kukambawuka.”\nNiinzi chigwasya muchizi Kim kuti akkale kabafwida luzyalo bamwi chiindi natajatwi kabotu? Wakati: “Chiindi nindajana bantu batandijati kabotu, ngandayeeya majwi aali muli Tusimpi 19:11 aati: ‘Busongo bwamuntu bulamuumusya kukalala.’ Kuyeeyesesya atala amaponeno abantu bali muchilawu chesu, kupa kuti ndibafwide luzyalo. Bantu bamuchilawu eechi teembubabede pe boonse nkaambo twakajana bamwi bali achiyandisyo chakwiiya.”\nTulakonzya kulibuzya kuti: ‘Kaansinga ndime ndali muchiimo eecho, ndali kunooswiilila na nibandikambawukila?’ Muchikozyano, wali kunoochita biyeni kaansinga wakamvwa makani aakubeja atala aBakamboni baJehova? Zilakonzeka kuti andiswe teetwakali kunooswiilila pe alubo twakali kunooyanda kufwidwa luzyalo. Kuyeeya makani Jesu ngakaamba aakuti tuchitile bamwi mbuuli mbutuyanda kuti batuchitile, kuyootugwasya kuti tubafwide luzyalo bamwi nikuba kuti achiindi eecho nkuyumu kuchita oobo.—Mt. 7:12.\nATUTOBELEZYE LUZYALO LWAPAWULU\nMwaapostolo Pawulu wakabafwida luzyalo bantu nikuba bakali kumupenzya. Nkamboonzi? Nkaambo wakayeeya mbaakabede chiindi. Wakaamba kuti: “Kuciindi cakamana ndakali sikasankusanku asikakomokomo asikazundozundo, nekuboobo ndakafwidwa luzyalo nkaambo teendakazi ncendakali kucita cakutazumina.” (1 Tim. 1:13) Wakabona kuti Jehova aJesu bakamufwida luzyalo. Amwi bube mbwaakali aabo katanasanduka wakali kububona kuli bamwi mbaakali kukambawukila.\nChimwi chiindi Pawulu wakali kuswaana bantu bakali kusyoma njiisyo zyakubeja. Wakali kumvwa biyeni? Naakali kuAtene, lugwalo lwaIncito 17:16 luti, ‘moyo wakwe wakaata muchamba chakwe naakabona muunzi uzwide zifanikisyo zyabaleza bakubeja.’ Nikuba boobo, Pawulu wakabelesya zikozyano zibezedwe kuti akambawukile bantu. (Inc. 17:22, 23) Wakali kubelesya nzila zisiyene-siyene chiindi naakali kukambawukila bantu basiyene-siyene kuti akonzye “kufutula bamwi.”—1 Kor. 9:20-23.\nChiindi nituli mumulimu wakukambawuka, tweelede kutobelezya chikozyano chaPawulu chakukambawuka “makani mabotu loko” kubantu batatuswiilili naakuti basyoma njiisyo zyakubeja. (Is. 52:7) Muchizi utegwa Dorothy wakati: “Muchilawu mutukambawukila, bantu biingi bakayiisigwa kuti Leza ulaalunya akuti uzoobasubula bantu. Ngandabalumba bantu aaba nkaambo balamusyoma Leza mpawo ngandabatondeezya nzilyaamba Bbayibbele atala abube bubotu Jehova mbwali aabo kuswaanizya azisyomezyo nzyayootuchitila.”\n“KOZUMANANA KUZUNDA BUBI KWIINDA MUKUCITA ZIBOTU”\nMbutulikupona “kumazuba aakumamanino,” bantu mbitukambawukila ‘bayooyindilila kuchita zibi.’ (2 Tim. 3:1, 13) Pesi tatweelede kuleka kubafwida luzyalo naakuti kuleka kubotelwa akaambo kakuti tabatuswiilili pe. Chiindi choonse Jehova unootupa manguzu ‘aakuzunda bubi kuti tuchite zibotu.’ (Rom. 12:21) Muchizi uupayona uutegwa Jessica wakati: “Ndiswaana bantu balisumpula abatulangilila aansi kuswaanizya amulimu ngutuchita. Eezi zilakonzya kutunyemya. Chiindi nindiyanda kukambawukila muntu, ngandasaanguna kukomba mumoyo kandikumbila Jehova kuti andigwasye kuti muntu ooyo ndimubone mbuuli mbamubona. Kuchita oobu kundigwasya kuti nditayeeyi mbundilimvwa pesi kuti ndibone mbundikonzya kumugwasya.”\nTuyanduula bantu balibambilide kutambula buumi butamani\nMukuya kwachiindi, bamwi bazoozumina kwiiya Bbayibbele\nTatweelede kuluba kusungwaazya bakombima mbitweenda aabo mukukambawuka. Jessica wakati: “Kuti umwi ngundilikubelekaawe mukukambawuka wajana bantu bataswiilili, tandizibikkili maanu pe zyachitika. Pesi ndileezya kwaambuula atala azintu zibotu nzitujana mumulimu wakukambawuka nikuba kuti bamwi tabaswiilili.”\nJehova ulibuzi buyumu-yumu mbutuswaana mumulimu wakukambawuka. Ulabotelwa kuti twatobelezya chikozyano chakwe chakubafwida luzyalo bantu. (Lk. 6:36) Pesi luzyalo lwaJehova luyoomana alubo takabafwidi luzyalo bantu babi kukabe kutamani. Tuli achoonzyo chakuti ulichizi chiindi nayoomaninsya bubi buli munyika eeyi. Pesi katanazichita eezi, mulimu wakukambawuka weelede kuchitwa chakufwambaana. (2 Tim. 4:2) Atuzumanane kuchita mulimu ooyu chabusungu akubafwida luzyalo “bantu boonse.”


Johane 2 | Bbaibbele lili a Intaneti | Bbaibbele lya Busanduluzi Bwanyika Mpya\nBwiinga bwaku Kana; maanzi asanduka kuba waini (1-12)\nJesu wasalazya tempele (13-22)\nJesu ulizyi zili mumoyo wamuntu (23-25)\n2 Lino mubuzuba bwatatu kwakali pobwe lyabwiinga ku Kana waku Galilaya, abalo banyina Jesu bakaliko. 2 Awalo Jesu abasikwiiya bakwe bakalitambidwe kupobwe lyabwiinga eeli. 3 Waini nowakamana, banyina Jesu bakamwaambila kuti: “Waini wabamanina.” 4 Pele Jesu wakabaambila kuti: “Yebo omukaintu, ino makani aayo atujatikizya buti swebo, mebo anduwe?* Ciindi cangu tacinasika.” 5 Banyina bakaambila baabo ibakali kukutauka: “Kamucita kufwumbwa ncatiimwaambile.” 6 Lino kwakali matalo aamabwe aali cisambomwe kweelana acilengwa cakusalazya caba Juda,+ italo limwi alimwi lyakali kuzula nongo zyamaanzi zyobilo naa zyotatwe.* 7 Jesu wakabaambila kuti: “Amwaazuzye maanzi matalo.” Aboobo bakaazuzya kusikila amulomo. 8 Mpoonya wakabaambila kuti: “Lino amuteke akutolela mweendelezi wapobwe.” Aboobo bakamutolela. 9 Lino mweendelezi wapobwe naakalabila maanzi aakasandulwa kuba waini, katazyi nkowakazwa (nokuba kuti balo babelesi ibakateka maanzi aayo bakalizyi), imweendelezi wapobwe wakaita sibwiinga 10 akumwaambila kuti: “Muntu uuli woonse usaanguna kubikka waini mubotu, eelyo bantu bakolwa, naleta mubi. Pele yebo wayobola waini mubotu kusikila lino.” 11 Eeci Jesu wakacicitila ku Kana waku Galilaya kacili citondezyo cakwe cakusaanguna, alimwi wakatondezya bulemu bwakwe,+ aboobo basikwiiya bakwe bakamusyoma. 12 Kuzwa waawo, walo abanyina abanabokwabo+ alimwi abasikwiiya bakwe bakaselemuka kuya ku Kapernauma,+ pele ooko tiibakaakukkala mazuba manji. 13 Lino Pobwe Lyakwiindilila+ lyaba Juda lyakali afwaafwi, eelyo Jesu wakaunka ku Jerusalemu. 14 Mutempele wakajana bantu ibakali kusambala ŋombe, mbelele, nkwilimba+ alimwi abasikucinca mali kabakkede muzyuuno zyabo. 15 Aboobo naakamana kupanga nswepu yantambo, wakabatanda boonse aabo bakajisi mbelele aŋombe mutempele, alimwi wakawuumuna makkobili aabasikucinca mali akutingamuna matebulu aabo.+ 16 Alimwi wakaambila baabo bakali kusambala nkwilimba kuti: “Amuzigusye omuno zintu eezyi! Amuleke kucita ŋanda ya Taata kuba ŋanda yamakwebo!”*+ 17 Basikwiiya bakwe bakaibaluka kuti kulilembedwe kuti: “Busungu bwakuŋanda yako buyoondilya cakumaninina.”+ 18 Aboobo mukumwiingula iba Juda bakamubuzya kuti: “Ncitondezyo nzi ncotiitupe+ citondezya kuti ulijisi nguzu zyakucita zintu eezyi?” 19 Jesu wakabavwiila kuti: “Amulimwaye tempele eeli, eelyo mumazuba otatwe ndiyooliimika.”+ 20 Mpoonya ba Juda bakati: “Itempele eeli lyakatola myaka iili 46 kuyakwa, ino yebo inga waliimika buti mumazuba otatwe?” 21 Pele tempele ndyaakali kwaamba wakali mubili wakwe.+ 22 Pele naakabusyigwa kuzwa kubafwu, basikwiiya bakwe bakaibaluka kuti mbwaakali kwaamba oobu,+ mpoonya bakalusyoma lugwalo alimwi amajwi ngaakaambide Jesu. 23 Nokuba boobo, naakali mu Jerusalemu ku Pobwe Lyakwiindilila, bantu banji bakasyoma muzina lyakwe nobakabona zitondezyo nzyaakali kucita. 24 Pele Jesu tanaakali kubasyoma cakumaninina nkaambo boonse wakalibazyi, 25 alimwi akaambo kakuti tanaakali kuyandika muntu uuli woonse kumwaambila mbwabede muntu, nkaambo walo wakalizyi cakali mumoyo wamuntu.+\n^ Mu Chigiriki, “Ncinzi cangu acako yebo omukaintu?” Aaka nkaambyo ikatondezya kukaka caambwa. Kubelesyegwa kwamabala aakuti “yebo omukaintu” tacitondezyi kubula bulemu.\n^ Kuboneka kuti nongo aimwi yakali kuyumuna malita aali 22. Amubone Makani Aayungizyidwe B14.\n^ Naa “musika.”


Muchiyeeyede Na?—June 2018\nBALA MU Afrikaans Albanian Alur Amharic Amis Arabic Armenian Aymara Azerbaijani Azerbaijani (Cyrillic) Bashkir Bassa (Cameroon) Belize Kriol Bengali Bicol Boulou Bulgarian Cakchiquel Catalan Cebuano Chichewa Chinese (Traditional) Chinese Cantonese (Simplified) Chinese Cantonese (Traditional) Chinese Mandarin (Simplified) Chitonga Chitonga (Malawi) Chitonga (Zimbabwe) Chitumbuka Chiyao Chol Chuvash Cibemba Cinyanja Croatian Czech Dakota Dangme Danish Douala Dutch Edo Efik English Esan Estonian Ewe Fijian Finnish Fon French Ga Garifuna Georgian German Greek Guarani Gujarati Gun Haitian Creole Hausa Hebrew Herero Hiligaynon Hindi Hiri Motu Hungarian Ibanag Icelandic Igbo Iloko Indonesian Isoko Italian Japanese Jula Kabiye Kabuverdianu Kannada Kekchi Kikamba Kikaonde Kikuyu Kiluba Kinyarwanda Kirghiz Kiribati Kirundi Kisonge Kongo Korean Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lingala Lithuanian Low German Luganda Lunda Luo Luvale Macedonian Malagasy Malay Malayalam Mam Mambwe-Lungu Marathi Marshallese Maya Mazatec (Huautla) Mbunda Mingrelian Mixe Mixtec (Guerrero) Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndebele (Zimbabwe) Ndonga Nepali Ngabere Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Persian Pidgin (Cameroon) Polish Ponapean Poqomchi' Portuguese (Portugal) Punjabi Quechua (Ancash) Quechua (Bolivia) Romanian Russian Samoan Sango Sepedi Sepulan Serbian Serbian (Roman) Sesotho (Lesotho) Sesotho (South Africa) Setswana Shona Sidama Silozi Sinhala Slovak Slovenian Solomon Islands Pidgin South African Sign Language Spanish Sranantongo Swahili Swahili (Congo) Swati Swedish Tagalog Tajiki Tamil Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Urhobo Uzbek Uzbek (Roman) Venda Vietnamese Waray-Waray Wolaita Xhosa Yoruba Zande Zapotec (Isthmus) Zulu\nMwakaamvwisisisya na makani aNgaziyakulinda zyakiinda? Kujana mwayisandula biyeni mibuzyo iitobela:\nNziizili nzila zine zikonzya kutugwasya kuti twiimbe kabotu?\nTweelede kwiimikila kabotu akutola mabbuku anyimbo aajulu. Tweelede kuyoya kabotu. Kuti twajula mulomo, tulakonzya kwiimbila aajulu.—w17.11, p. 5.\nMigwagwa amyuunzi yakuyubila yamuchiindi chamaIsrayeli yakabambidwe biyeni?\nKwakali myuunzi yakuyubila iili 6 yakali mumasena aatakataazyi kusika alubo migwagwa yakabambidwe kabotu. Mbuyakabambidwe myuunzi eeyi amigwagwa zyakali kupa kuti muntu afwambaane kusika.—w17.11, p. 14.\nNkamboonzi chipo chachinunuzyo chaJesu nichiyandikana kwiinda zyoonse?\nChipa kuti tukonzye kupona akuti tunununwe kuchibi alufu. Nikuba kuti tuli bana baAdamu, Leza wakatuyanda akutuma Jesu kuti azootufwide nikuba kuti tuli achibi.—wp17.6, p. 6-7.\nLugwalo lwaIntembauzyo 118:22 lutondeezya biyeni kuti nguJesu wakali kuyoobusigwa?\nBantu bakamukaka Jesu kuti nguMesiya nkinkaako, bakamujaya. Kuti abe “mutwe wacooko,” wakeelede kubusigwa.—w17.12, p. 9-10.\nLuzubo lwaMesiya lwakeelede kuzwa kubana bataanzi na?\nChimwi chiindi lunyungu lwaJesu lwakali kuswaanizya bana bataanzi pesi chimwi chiindi teembuzyakabede pe. Davida taakali mwana mutaanzi waJese pesi Mesiya wakazwa kulunyungu lwaDavida.—w17.12, p. 14-15.\nNgaali amwi malayilile aabusilisi aajanika muBbayibbele?\nKweendelana aMulawu, bantu bakali kuchiswa amwi malwazi bakeelede kukkala kule abamwi. Bantu bakeelede kusamba kumaboko nibazwa akujata mutunta. Mulawu wakali kwaamba kuti, bantu beelede kuvwikkila tombe lyamuchimbuzi. Mwana wakeelede kupalulwa naaba amazuba aali 8 kazyedwe eezi zyakali kupa kuti chilonda chifwambaane kujatana.—wp18.1, p. 7.\nNkamboonzi maKristu nibeelede kuliyanda?\nTweelede kuyanda basimayakilane mbuuli mbutuliyanda. (Mk. 12:31) Baalumi beelede ‘kuyanda banakazi babo mbuuli mibili yabo beni.’ (Ef. 5:28) Pesi kuliyanda kwesu takweelede kwiindilila.—w18.01, p. 23.\nNziizili zintu zikonzya kutugwasya kuti tubikkile maanu muzintu zyabukombi?\nTweelede kubala Bbayibbele, tuyeeyesesye atala nzitubala akuzibelesya mubuumi. Tweelede kukumbila muuya uusalala kuti utugwasye akuzumina kugwasigwa aabamwi.—w18.02, p. 26.\nNkamboonzi nituteelede kubuzya ziyoochitika kunembo kuli basikupandulula bweende bwanyenyeezi akubasondi?\nKuli twaambo twiingi pesi kaambo kapati nkakuti Bbayibbele talikuzumizyi pe kuchita oobo.—wp18.2, p. 4-5.\nTweelede kuchita biyeni kuti twazumina kutambwa kuyoolya abamwi?\nKuti twatambwa mpawo twazumina, tweelede kuzuzikizya nzitwakaamba. (Int. 15:4) Tatweelede kuleka kakutakwe kaambo kayandikana. Zilakonzya kuti muntu watutamba wabeleka changuzu kulibambila.—w18.03, p. 18.\nNzyiiyoonzi nzibakonzya kujana baalumi basalidwe kuli Timotewo?\nTimotewo wakali kubayanda bantu alubo wakabikka mulimu wakukambawuka mubusena bwakusaanguna. Wakabeleka changuzu mumulimu waLeza akubelesya nzyaakayiya. Wakazumanana kuliyiisya alubo wakali kusyoma kuti muuya uusalala ulamugwasya. Baalu amaKristu boonse balakonzya kutobelezya chikozyano chakwe.—w18.04, p. 13-14.


Gwasya Bamwi Kuti Bazunde Kukataazikana | Ngaziyakulinda Yakwiiya\nNgaziyakulinda—Yakwiiya | June 2019\nBALA MU Abua Acholi Afrikaans Aja Akha Albanian Altai Alur American Sign Language Amharic Amis Angolan Sign Language Arabic Argentinean Sign Language Armenian Aukan Australian Sign Language Aymara Azerbaijani Azerbaijani (Cyrillic) Baoule Bashkir Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Bislama Bolivian Sign Language Boulou Brazilian Sign Language British Sign Language Bulgarian Cakchiquel Cambodian Catalan Cebuano Changana (Mozambique) Chavacano Chichewa Chilean Sign Language Chin (Hakha) Chinese (Traditional) Chinese Cantonese (Simplified) Chinese Cantonese (Traditional) Chinese Mandarin (Simplified) Chinese Sign Language Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chopi Chuabo Chuukese Chuvash Cibemba Cinyanja Colombian Sign Language Congolese Sign Language Costa Rican Sign Language Croatian Croatian Sign Language Cuban Sign Language Czech Czech Sign Language Dakota Dangme Danish Digor Douala Drehu Dutch Ecuadorian Sign Language Edo Efik English Esan Estonian Ewe Fijian Filipino Sign Language Finnish Finnish Sign Language Fon French French Sign Language Ga Garifuna Georgian German German Sign Language Gitonga Greek Greek Sign Language Greenlandic Guadeloupean Creole Guarani Guatemalan Sign Language Gujarati Gun Haitian Creole Hausa Hebrew Herero Hiligaynon Hindi Hiri Motu Hmong (White) Honduras Sign Language Hungarian Hungarian Sign Language Iban Ibanag Ibinda Icelandic Igbo Iloko Indian Sign Language Indonesian Indonesian Sign Language Isoko Italian Italian Sign Language Japanese Japanese Sign Language Javanese Jula Kabiye Kabuverdianu Kachin Kannada Karen (S'gaw) Kazakh Kazakh (Arabic) Kekchi Kenyan Sign Language Khana Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kisonge Kongo Korean Korean Sign Language Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Lahu Laotian Latvian Lenje Lhukonzo Lingala Lithuanian Lomwe Low German Luganda Lunda Luo Luvale Macedonian Macua Makhuwa-Meetto Malagasy Malawi Sign Language Malay Malayalam Maltese Mam Mambwe-Lungu Mapudungun Marathi Marshallese Mauritian Creole Maya Mazatec (Huautla) Mbunda Mexican Sign Language Mingrelian Mixe Mixtec (Guerrero) Mizo Mongolian Moore Motu Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Nicaraguan Sign Language Niuean Norwegian Nyaneka Nyungwe Nzema Okpe Oromo Ossetian Otetela Palauan Panamanian Sign Language Pangasinan Papiamento (Curaçao) Paraguayan Sign Language Persian Peruvian Sign Language Pidgin (West Africa) Polish Polish Sign Language Ponapean Poqomchi' Portuguese (Portugal) Portuguese Sign Language Punjabi Quebec Sign Language Quechua (Ancash) Quechua (Ayacucho) Quechua (Bolivia) Quechua (Cuzco) Quichua (Chimborazo) Quichua (Imbabura) Rarotongan Romanian Romanian Sign Language Romany (Macedonia) Romany (Macedonia) Cyrillic Romany (Serbia) Romany (Southern Greece) Ronga Runyankore Russian Russian Sign Language Rutoro Salvadoran Sign Language Samoan Sangir Sango Saramaccan Sena Sepedi Sepulan Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovak Sign Language Slovenian Solomon Islands Pidgin South African Sign Language Spanish Spanish Sign Language Sranantongo Sunda Swahili Swahili (Congo) Swati Swedish Tagalog Tahitian Taiwanese Sign Language Tajiki Tamil Tarascan Tatar Telugu Tetun Dili Thai Thai Sign Language Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Arabic) Uighur (Cyrillic) Ukrainian Umbundu Urdu Urhobo Uruund Uzbek Uzbek (Roman) Venda Venezuelan Sign Language Vietnamese Wallisian Waray-Waray Wayuunaiki Welsh Wolaita Xhosa Yapese Yoruba Zambian Sign Language Zande Zapotec (Isthmus) Zimbabwe Sign Language Zulu\nGwasya Bamwi Kuti Bazunde Kukataazikana\n“Nyoonse amube amuzeezo omwe, amweetelelane, amutondezye luyando lwabunyina, amube amoyo mutete walubomba alimwi amulicesye.”—1 PET. 3:8.\nLWIIMBO 107 Citondezyo ca Leza Caluyando\n1. Kujana twamutobelezya biyeni Taateesu Jehova uuli aaluyando?\nJEHOVA utuyanda loko. (Joh. 3:16) Tweelede kutobelezya Taateesu uuli aaluyando. Nkinkaako, tuleezya ‘kubeetelela, kubatondeezya luyando lwabunyina akuba aamoyo mutete walubomba’ kubantu boonse pesi kapati “ibaciinga cesu calusyomo.” (1 Pet. 3:8; Gal. 6:10) Chiindi bakombima nibaswaana zyiimo zipa kuti bakataazikane, tweelede kubagwasya.\n2. Tulalanga-langaanzi muchiiyo eechi?\n2 Bantu boonse bayanda kuba mumpuli yaJehova, bayooswaana zyiimo zipa kuti bakataazikane. (Mk. 10:29, 30) Tulangilila kuswaana buyumu-yumu bwiingi mbukunga bweende bwanyika eeyi bwaba aafwiifwi kumana. Nga tulagwasyania biyeni? Atulange-lange nzitwiiya kuzikozyano zyamuBbayibbele ziswaanizya Loti, Jobu aNawomi. Alubo, tulalanga-langa buyumu-yumu mbubaswaana bakombima mazubaano akubona mbutukonzya kubagwasya kuti balwane buyumu-yumu oobo.\n3. Nkuukuli kutasala kabotu nkwaakachita Loti kulembedwe muli 2 Petro 2:7, 8 alubo kusala kwakwe kwakeeta mpinduunzi?\n3 Loti wakasala chabufuba-fuba naakasala kuyookkala abantu bakatali kulijata kabotu bakuSodoma. (Bala 2 Petro 2:7, 8.) Muunzi ooyu wakali aabunoti pesi Loti wakaswaana buyumu-yumu akaambo kakuyookkala mumuunzi ooyo. (Matl. 13:8-13; 14:12) Kulakonzeka kuti mukayintu wakwe wakali kuyandisya muunzi ooyo naakuti bamwi bantu bamumo, zyakapa kuti ataswiilili Jehova. Wakasweekelwa buumi bwakwe chiindi Leza naakalosya mulilo asalufa mumuunzi ooyo. Alubo yeeya atala abana basimbi baLoti babili. Bakatuminidwe kubaalumi bakafwa muSodoma. Loti wakasweekelwa muunzi wakwe, zintu nzyaakalaazyo alubo chichisa loko, wakafwidwa mukayintu wakwe. (Matl. 19:12-14, 17, 26) Muchiindi eechi chikataazya, Jehova wakaleka na kutondeezya Loti moyo mulamfu? Peepe, taakaleka pe.\nChaluzyalo, Jehova wakatuma bangelo kuti bakavune Loti ampuli yakwe (Langa chiiyo fuka 4)\n4. Jehova wakamutondeezya biyeni Loti moyo mulamfu? (Langa chifanikisyo chili aachivumbyo.)\n4 Nikuba kuti Loti wakasala kukkala muSodoma, Jehova wakamufwida luzyalo kwiinda mukutuma bangelo kuti bakamuvune ampuli yakwe. Loti taakaaswiilila chakufwambaana pe malayilile aakali kuzwa kubangelo aakuti azwe muSodoma pesi wakachili “kuwayawaya.” Bangelo bakamujata kuboko akumugwasya kuti azwe mumuunzi ooyo ampuli yakwe. (Matl. 19:15, 16) Mpawo bakamubuzya kuti achijile kuzilundu. Muchiindi chakuti Loti aswiilile Jehova, wakakumbila kuti ayinke kumuunzi wakali aafwiifwi. (Matl. 19:17-20) Jehova wakamuswiilila Loti akumuzumizya kuti ayinke kumuunzi ooyo. Mukuya kwachiindi, Loti wakasaanguna kuyoowa kukkala mumuunzi ooyo, mpawo wakazooyinka kuzilundu, ooko Jehova nkwaakamubuzizye kuti achijile nkuko kumasaangunino. (Matl. 19:30) Jehova wakatondeezya Loti moyo mulamfu. Kujana twamutobelezya biyeni Jehova?\n5-6. Kujana twaabelesya biyeni malayilile aali muli 1 Batesalonika 5:14 nitutobelezya Leza?\n5 Mbuuli Loti, umwi mukombima ulakonzya kusala chabufuba-fuba akulinjizya mumapenzi. Kujana twachita biyeni kuti eezi zyachitika? Tulakonzya kufwambaana kuyeeya kuti, watebula nchaakabyala alubo kulakonzeka kuti makani aaya ngachoonzyo. (Gal. 6:7) Pesi tulakonzya kutachita oobo. Tulakonzya kumugwasya mbuuli Jehova mbaakagwasya Loti. Kujana twazichita biyeni?\n6 Jehova wakatuma bangelo kuti bakachenjezye Loti akuti bakamugwasye kuti ataswaani mapenzi aakali kuyanda kuchitikila muunzi waSodoma. Andiswe tweelede kuchenjezya mukombima kuti twabona kuti nzyalikuchita zilakonzya kupa kuti anjile mumapenzi. Tulakonzya kusala kumugwasya. Tweelede kuba aamoyo mulamfu, nikuba kuti uliikunonoka kubelesya malayilile aamuBbayibbele ngaakapegwa. Tweelede kuba mbuuli bangelo babili. Tatweelede kufwambaana kumutakata mukombima pesi tweelede kuyanduula nzila zyakumugwasya. (1 Joh. 3:18) Kulakonzeka kuti kuyandikana kuti tumujate kuboko munzila yakukozyanisya akumugwasya kuti abelesye malayilile ngapegwa.—Bala 1 Batesalonika 5:14.\n7. Kujana twamutobelezya biyeni Jehova kunzila njaakali kumubonaayo Loti?\n7 Kaansinga Jehova wakali kuyanda, wakali kunoosala kulanga kubisya kwaLoti. Pesi mukuya kwachiindi, Leza wakazulwida mwaapostolo Petro kulemba kuti Loti wakali muntu uululeme. Kulabotezya kuziba kuti Jehova ulatulekelela kuti twabisya. (Int. 130:3) Tulakonzya na kumutobelezya Jehova kunzila njaakali kumubonaayo Loti? Kuti twalanga buntu bubotu mbubali aabo bakombima, tulakonzya kubatondeezya moyo mulamfu. Kuchita oobo kuyoopa kuti bazumine chiindi nitubagwasya.\n8. Kweetelela bamwi kupa kuti tuchiteenzi?\n8 Kusiyana aLoti, Jobu taakaswaana mapenzi akaambo kakutasala kabotu. Pesi wakaswaana mapenzi aasiyene-siyene aaswaanizya kusweekelwa zintu nzyaakali aazyo, mpuwo njakalaayo muchilawu alubo wakaba aabulwazi buchisa. Kwiinda zyoonse, bana babo boonse bakafwa. Jobu wakatamikizigwa aabeenzinyina batatu bakubeja. Nkaakali kamwi kaambo kakapa kuti basikumuumbulizya batatu bakubeja batamweeteleli? Teebakazimvwisisisya pe zyakali kuchitika kuli Jobu. Eezi zyakapa kuti bayeeye kuti kuli nzyaakabisya mpawo bakamwaambila majwi aachisa. Kujana twachita biyeni kuti tutachiti mbuuli mbabo? Tweelede kuyeeya kuti Jehova nguwe alikke uuzi zintu zyoonse zichitika kumuntu umwi awumwi. Tweelede kuswiilisisya chiindi muntu uuli mumapenzi nalikwaamba zimukataazya. Tatweelede kumuswiilila luzutu pesi tweelede kweezya kulibikka muchiimo chakwe. Kuchita oobo, kuyootugwasya kuti tubeetelele bakombima.\n9. Kuba aalweetelelo kupa kuti tuleke kuchitaanzi alubo nkamboonzi?\n9 Kuba aalweetelelo kupa kuti tutaambuuli zintu zibi atala amapenzi ngibalikuswaana bamwi. Muntu uuvwiya bamwi tayaki mbungano pesi uliimwaya. (Tus. 20:19; Rom. 14:19) Waambuula katayeeyede pe alubo takwe luzyalo, majwi aakwe alakonzya kupa kuti chiimo chamuntu uukataazikene chiindilile kubija. (Tus. 12:18; Ef. 4:31, 32) Tweelede kulanga buntu bubotu bwabamwi akubona mbutukonzya kubagwasya kuti balwane kukataazikana nkubaswaana!\nMuswiilile amoyo woonse mukombinyokwe nalikwaambuula ‘chaambaambe’ mpawo umubuzye majwi aawumbulizya aachiindi cheelede (Langa fuka 10-11) *\n10. Majwi aali muli Jobu 6:2, 3 atuyiisyaanzi?\n10 Bala Jobu 6:2, 3. Zimwi ziindi, Jobu wakali kwaamba “caambaambe.” Mukuya kwachiindi, wakazumina kuti zimwi zintu nzyaakali kwaamba teezyakali kabotu pe. (Job. 42:6) Mbuuli Jobu, muntu uulikulwana aapenzi, ulakonzya kwaambuula makani aapa kuti mukuya kwachiindi azoolisole. Tweelede kumusandula biyeni? Tweelede kumweetelela kutali kumwaambila majwi aatali kabotu. Tutalubi kuti Jehova tayandi pe kuti tuswaane mapenzi. Nkinkaako, teechaali pe chiindi mukombi waJehova uusyomeka naambuula majwi aatayaki nakataazikene aali atala aJehova naakuti aali atala andiswe. Tatweelede kufwambaana kumunyemena pe naakuti kumubeteka kuti waamba majwi aali boobo.—Tus. 19:11.\n11. Kujana baalu bachitobelezya biyeni chikozyano chaElihu chiindi nibagwasya bamwi?\n11 Chimwi chiindi, muntu uukataazikane, uyandikana kugwasigwa. (Gal. 6:1) Kujana baalu bamugwasya biyeni? Beelede kutobelezya Elihu wakaswiilila Jobu akulibikka muchiimo chakwe. (Job. 33:6, 7) Elihu wakagwasya Jobu naakamvwisisisya mbaakali kulimvwa. Baalu batobelezya chikozyano chaElihu, balaswiilila akweezya kumvwisisisya chiimo chamuntu uukataazikene. Nibamugwasya, baambuula munzila iimusika aamoyo muntu uukataazikene.\n12. Nawomi wakamvwa biyeni chiindi mulumaakwe abana bakwe balombe babili nibakafwa?\n12 Nawomi wakali mukayintu uusyomeka wakali kuyanda Jehova. Pesi chiindi mulumaakwe abana bakwe balombe babili nibakafwa, wakayanda kuchincha zina lyakwe lyakuti Nawomi akuba “Mara” chaamba kuti “Kulula.” (Rut. 1:3, 5, 20, makani aamunsi, 21) Mukamwana waNawomi uutegwa Rute, wakakakatila kuli nguwe nikuba nibakali mumapenzi. Rute wakali kugwasya Nawomi kuti ajane ziyandikana akumuumbulizya. Rute wakatondeezya Nawomi kuti wakali kumuyanda akumugwasya muzintu ziniini amumajwi.—Rut. 1:16, 17.\n13. Nkamboonzi nitweelede kugwasya muntu wakafwidwa ngwaakakwetenaawe?\n13 Kuti mukombima wafwidwa muntu ngwakwetenaawe, tweelede kumugwasya. Bantu bakwetene bali mbuuli minsamu iibili, umwi kawumenede aafwiifwi awumwi. Nikwayinda minyaka, miyanda yayo ilapiyana. Kuti umwi munsamu wanyukulwa akufwa, wasyaala ngatawuchiponi kabotu pe. Munzila iikozyenie, kuti umwi mulukwatano wafwidwa ngwaakakwetenaawe, uusyaala, ngawakataazikana kwachiindi chilamfu. Paula, * wakafwidwa aamulumi katayeeyeli, wakati: “Buumi bwakandichinchila alubo ndakalimvwa kanditachigwasyi pe. Ndakasweekelwa mweenzuma. Mulumaangu ndakali kumubuzya zintu zyoonse. Twakali kubotelwa akugwasyania muziindi ziyumu. Wakali kundiswiilila nindakali kumubuzya zyakali kundikataazya. Ndakalimvwa mbuuli kuti ndakali ndapandulwa aakati.”\nKujana twamugwasya biyeni muntu uutachikwe ngwaakakwetenaawe? (Langa fuka 14-15) *\n14-15. Kujana twamuumbulizya biyeni muntu wakafwidwa ngwaakakwetenaawe?\n14 Kujana twamuumbulizya biyeni muntu wakafwidwa ngwaakakwetenaawe? Chintu chakusaanguna, nkwaambuula anguwe nikuba kuti chimwi chiindi kulakonzya kutuyumina naakuti katutazi zyakwaamba. Paula waambwa musule, wakati: “Ndilazimvwisisisya kuti kufwidwa kupa kuti bamwi bantu batakkalinkani. Ngabalikataazikene kuti balakonzya kwaamba zintu zitali kabotu. Pesi kuumuna kuchisa loko kwiinda kwaamba zintu zitali kabotu.” Muntu wakafwidwa talangilili kuti twaambe majwi aagwasya chiindi choonse. Paula wakati: “Zyakanduumbulizya chiindi bantu nibakali kundibuzya kuti, ‘Amapenzi aaya.’”\n15 William wakafwidwa mukayintu muminyaka yayinda, wakati: “Ngandalumba chiindi bamwi nibaambuula atala azintu zibotu zyakali kuchitwa aamukayintu wangu alubo eezi zinditondeezya kuti bakali kumuyanda akumulemeka. Kugwasigwa munzila iili boobo kulandisimya. Majwi ngibaamba alanduumbulizya nkaambo ndakali kumuyanda loko mukayintu wangu alubo wakali kundigwasya loko mubuumi.” Mukamufu uutegwa Bianca wakati: “Kulanduumbulizya chiindi bamwi nibakomba andime anibandibalila lugwalo lumwi naakuti aabili. Alubo kulandigwasya chiindi nibaambuula atala amulumaangu achiindi nibandiswiilila nindilikwaambuula atala azyakwe.”\n16. (a) Kujana twamugwasya biyeni muntu wakafwidwa ngwaakakwetenaawe? (b) Kweendelana amajwi aali muli Jakobo 1:27 nguuli mulimu ngutuli aawo?\n16 Mbuuli Rute mbaakakakatila mukamufu Nawomi, andiswe tweelede kwiinkilila kunembo kugwasya muntu wakafwidwa ngwaakakwetenaawe. Paula waambwa musule wakati: “Mulumaangu naakafwa, bantu bakandigwasya loko. Mukuya kwachiindi, bantu bakasaanguna lubo kujatikana kumilimu yabo. Pesi buumi bwangu bwakali bwachincha loko. Kulamuumbulizya muntu wakafwidwa kuti twiinkilila kunembo kumugwasya kwamyeezi naakuti kwaminyaka.” Nisimpe, bantu balisiyene. Bamwi balafwambaana kuzibila chiimo chabo chipya. Pesi bamwi ngabasaanguna kuyeeya muntu ngubakakwetenaawe chiindi nibachita chimwi chintu nchibakali kuchitaamwi anguwe. Bantu balila munzila zisiyene. Tutalubi kuti Jehova utupede mulimu wakuumbulizya akugwasya muntu wakafwidwa ngwaakakwetenaawe.—Bala Jakobo 1:27.\n17. Nkamboonzi nitweelede kugwasya muntu wakalekana aamuntu ngwaakakwetenaawe?\n17 Bamwi bantu balakataazikana chiindi nibalekana amuntu ngubakakwetenaawe. Joyce, wakalekwa alubo mulumaakwe wakakwata uumbi mukayintu. Wakati: “Nzyaakachita mulumaangu zyakandichisa loko kwiinda kuti kaansinga wakafwa. Kaansinga wakabbewuka naakuti kuchiswa mpawo wafwa, nikuli teenguwe wakalisalila kuchita oobo. Pesi wakasala kundileka. Ndakaba aabweeme akulimvwa kuti tandigwasyi pe.”\n18. Niinzi nzitukonzya kuchita kuti tugwasye muntu uutachikwe ngwaakakwetenaawe?\n18 Kutondeezya luzyalo kumuntu uutachikwe ngwaakakwetenaawe nikuba muzintu ziniini, kutondeezya kuti tulamuyanda. Muntu ooyu uyanda beenzinyina balikabotu nkaambo lino wasyaala alikke. (Tus. 17:17) Kujana wachita biyeni kuti ube mweenzinyina uuli kabotu? Ulakonzya kumutamba kuti muzoolye aamwi. Alubo ulakonzya kusala kuba aachiindi chakubaamwi anguwe akubelekaamwi mumulimu wakukambawuka. Alubo chimwi chiindi, ulakonzya kumutamba mukukomba kwampuli. Kuti wachita oobo, Jehova ulabotelwa nkaambo ‘ulaafwiifwi abaabo batyompedwe mumoyo’ alubo ‘mukwabilizi wabamukabafu.’—Int. 34:18; 68:5.\n19. Majwi aali muli 1 Petro 3:8 atugwasya kuti tuchiteenzi?\n19 Lino-lino Bwaami bwaLeza bwaakweendelezya nyika yoonse, “mapenzi aakaindi ayoolubwa.” Tuchilangilila aameso aasalala chiindi ‘zintu zyachiindi nizitachinooyeeyegwi lubo pe nikuba kusika mumoyo.’ (Is. 65:16, 17) Kusikila buzuba oobo busike, atuzumanane kugwasyania akutondeezya kuti tulabayanda bakombima, mumajwi amumichito.—Bala 1 Petro 3:8.\nTwiiyaanzi kuzwa kunzila Jehova njaakagwasya Loti aJobu?\nZyakachitika kuli Nawomi zituyiisyaanzi?\nKujana twamugwasya biyeni muntu uutachikwe ngwaakakwetenaawe?\nLWIIMBO 111 Twaambo Tutupa Kukkomana\n^ par 5 Loti, Jobu aNawomi bakali kukomba Jehova kabasyomeka pesi chimwi chiindi bakeelede kulwana kukataazikana nkubakali kuswaana mubuumi. Muchiiyo eechi, tulabona nzitwiiya kulimbabo. Alubo, tulabona mbukuyandikana kuba aamoyo mulamfu akweetelela bamwi, akuumbulizya bakombima nibaswaana buyumu-buyumu.\n^ par 13 Mazina ngitwabelesya muchiiyo eechi akachinchwa.\n^ par 57 BUPANDULUZI BWAZIFANIKISYO: Mukwesu uunyemede alubo waambuula ‘chaambaambe,’ mwaalu ulikumuswiilila. Nikwamana kunyema, mwaalu wamugwasya munzila yaluzyalo.\n^ par 59 BUPANDULUZI BWAZIFANIKISYO: Mukwesu amukayintu wakwe baliikwiizya amukwesu wakafwidwa mukayintu wakwe lino-lino. Balikumutondeezya zintu zibotu nzibakali kuchitaamwi amukayintu wakwe.\nAtwiigwisye Mizeezo Yoonse Iikazyania Aaluzibo lwaLeza!\nSyoma Jehova Chiindi Nukataazikene\nMbutukonzya Kulikwabilila Kukakole kaSaatani\nPepa Lyakupeta Lyachiindi “Lyakapetununwa”\nText Sala naa uyanda kukkopa zyakamwayigwa zilekkodedwe NGAZIYAKULINDA—YAKWIIYA June 2019\nNGAZIYAKULINDA—YAKWIIYA June 2019